text:
Leygarkvøldið fer føroyska Beinta Clothier á pall seinastu ferð í leiklutinum sum Candy í leikinum Kærlighed og menneskerester av kanadiumanninum Brad Fraser. Hetta verður somuleiðis seinasta framførslan hjá Beintu á Skuespillerskolen ved Odense Teater, har Beinta eftir fýra spennandi ár nú hevur lokið prógv sum yrkissjónleikari.
Beinta Clothier er ikki heilt heilt óskrivað blað á føroyska sjónleikapallinum. Vit hava upplivað hana í leikum sum Pippi, Pinocchio, Skeyk, Renn fyri vívinum, Einki er sum mammusa gras og Leikhúsjólum, umframt í útisjónleikum á ólavsøku. Og áhugin fyri sjónleiki hevur sambært Beintu altíð verið har.
– Mær hevur altíð dámt at spælt sjónleik. Eg veit ikki um nakað annað arbeiði, har tað eitur, at eg fari at spæla. Eg veit ikki hvat annað, ið eg skuldi gjørt, greiður Beinta frá.
Men hvat er tað, sum bergtekur við sjónleikinum.
– Tað sum fasinerar meg mest við sjónleiki, er sjónleikur er at vísa ein spegil upp á samfelagið og hvussu menniskju eru. Hetta síggi eg sum tí mest fornemmu uppgávuna, sum sjónleikur hevur, og hetta hevur verið mín drívmegi fyri at fáast við sjónleik.
Vildi investera í sjónleikin
Fyri fýra árum síðan tók Beinta lopið úr trygga umhvørvinum í Havn og kenda pallinum í Sjónleikarhúsinum og fór til Odense á sjónleikaraskúla.
– Eg hevði spælt áhugaleik og hevði verið á nógvum skeiðum.Men eg hugsaði, at skal eg liva av hesum, so má eg eisini investera í tað og dyrka tað við at fara á skúla og fáa diplom uppá, at eg eri sjónleikari. Ikki tí man ikki kann spæla sjónleik uttan at vera útbúgvin. Men, ja, hetta ljóðar kanska sum snobbarí, men tað er ein munur á at vera útbúgvin, at taka sær tíð til at læra og so er tað feitt at dyrka okkurt.
Beinta hevði hoyrt gott um almennu sjónleikaraskúlarnar í Danmark, og valdi at royna at søkja inn. Hetta var fyrst og fremst ein avbjóðing ella ein roynd, ið hon gjørdi. Hon kannaði eisini skúlan í Reykjavík, men hesin var við universitetið, og har kravdist student ella HF, og tað hevur Beinta ikki.
– Tað kundi sjálvandi eisini verið spennandi, at fari útum Norðurlond. Men hetta var fyrstu ferð, at eg søkti, og eg visti ikki hvat, ið fór at henda og donsku skúlarnir hevði, eg hoyrt nógv gott um frá fólki, sum høvdu gingið har.
Strævin upptøkuroynd
735 fólk søktu inn á teir tríggjar almennu sjónleikaraskúlarnar og einans átta sluppu inn á hvønn. Hetta setti sín dám á upptøkuroyndirnar, ið Beinta kendi sum øgiliga krevjandi.
– Man føldi nervøsitetin millum fólk. Serliga triðja royndin í Odense, ið vardi fýra dagar, var øgiliga krevjandi. Tá er man ikki so nógv, so man veit, at møguleikin er fyri at sleppa inn, og man verður alla tíðina eygleiddur av teimum, sum avgera um man sleppur inn. Tey siga, at hetta er orsøkin til at vit onga eksamiu hava, tí upptøkuroyndin er ein eksamia. Øll átta, sum sleppa inn, halda eisini vanliga fram øll fýra árini.
– At byrja á sjónleikarskúlanum var heilt forferdiliga yvirveldandi, eg kendi ikki býin, sum eg flutti til og á skúlanum skuldi eg knappiliga fyrihalda meg til sjey fólk, sum eg skuldi deila alt við í fýra ár, greiðir Beinta frá, og júst hetta sambandi við sjey onnur fólk hevur verið sera stórur partur av lívinum hjá Beintu seinastu fýra árini.
– Vit átta eru øgiliga tætt knýtt. Vit hava altíð fingið at vita, at vit vóru átta individualistar, men tá vit arbeiða á gólvinum, arbeiða vit fyri at skapa tí góðu søguna. Vit hava lært at arbeiða saman. Burtursæð frá at sova, hava vit gjørt næstan alt saman hesi fýra árini.
Persónlig menning
Beinta var eisini ovfarin av leistinum, ið frálæran varð løgd til rættis eftir. Rektararin á skúlanum, tá Beinta byrjaði var Lane Lind, ið er gift við Eyðuni Johannesen. Hon hevði verið rektari í 14 ár, og hevði lagt útbúgvingina væl til rættis eftir sínum royndum. Fyrstu árini varð arbeitt nógv við persónligari menning.
– Rektarin segði, at nógvir av hennara javnaldrandi kollegaum høvdu fingið depressiónir og vóru endaðir í misbrúki. Tí vildi hon tryggja sær, at vit kendu munin á leikinum og okkum sjálvum. Man skal ikki hava privatar kenslur við á pallin, tí tað er ikki sjónleikur haldi eg í hvørfall.
– Vit arbeiddu nógv við ikki voldiligari kommunikatión og ein terapeutur var tilknýttur skúlan. Vit lærdu at kommunikera sakliga, uttan at koma við ákærum, greiðir Beinta frá.
Á skúlanum hava tey eisini arbeitt nógv við maskum. Hetta hevur Beinta lært sera nógv av.
– Eg havi funnið útav, hvussu nógv eg ikki visti. Eg lærdi at seta orð á, hvat tey ymisku tingini, sum eg gjørdi, itu og sum eg hevði og dugdi, áðrenn eg kom inn á skúlan.
Føroyar mugu bíða
Seinastu vikuna hava Beinta og hini á hennara ári havt sína endasýning, ið er sjálvur endin á útbúgvini. Leikurin; Kærlighed og menneskerester av kanadiumanninum Brad Fraser er ein leikur úr 80’unum, um menniskju, ið øll eru einsom, tey leita øll eftir ymsikum.
Leikurin er eitt esemble stykki har allir leikararnir fáa nógv pláss. Men leikluturin hjá Beintu sum Candy er ein sentralur leiklutur. Hon er ein kvinna, ið leitar eftir fullkomna manninum. Leikurin verður sýndur á Teater Momentum og verður sýndur seinastu ferðina leygarkvøldið, og tá teppið fer fyri, er Beinta liðug við sjónleikaraútbúgvingina. Men tað er ikki víst, at Beinta verður at síggja á føroyskum palli fyribils.
– Eg vil gjarna heim at arbeiða, men eg flyti ikki heim enn. Sum sjónleikari eru størri avbjóðingar her enn í Føroyum. Eg havi brúkt hesi fýra árini til at fáa danska málið heilt upp á pláss. Eg kenni nógv fólk her og nú vil eg gjarna prøva ting av. Men fyrst ætli eg, at halda eina langa summarfrítíð.
Fyrsta verkætlanin, ið Beinta hevur á skránni, er ein verkætlan, ið hon skal undir í november saman við einum, ið verður liðugur á sjónleikaraskúlanum í Århus í summar.
Beinta um Tjóðpallin
Eg haldi, at tað er gott, at ein Tjóðpallur endiliga er komin. Hopi, at við Tjóðpallinum fer man at síggja hvussu ríkt sjónleikalívið er í Føroyum, og hvussu nógv vilja vera við til at ríka tað. Eg vóni eisini, at Tjóðpallurin kann fáa onnur at útbúgva seg sum sjónleikara. Eisini haldi eg, at Tjóðpallurin kann vera við til at vísa, at man kann brúka sjónleik til annað enn pall og sjónvarp.
Beinta um danir
Eg havi kent meg væl millum danir, hesi árini eg havi búð í Danmark. Men eg haldi ikki, at teir eru eitt so opið eitt fólkaslag. Í summum førum eru tey í øllum førum ikki so opin. Men eg búgvi í Odense, sum er ein eitt sindur lukkaður býur.
Beinta um danska filmslist
Eg haldi, at tað er keðiligt altíð at síggja tey somu andlitini í donskum filmum, Tey brúka ikki nýggj andlit, men eg haldi, at vend er komin í. Filmídnaðurin sær, at fólk eru opin fyri smalu filmunum, tað sum er eksperimentarandi er áhugavert. Nógvir filmar verða gjørdir og góðskan blívur bara betur og betur.
Beinta um Odense
Odense er ein býur, sum stendur í stað. Eg havi ikki tað stóra góða at bera býnum. Eg eri eitt sindur troytt av at verða í einum býi sum næstan bert profilerar seg við H.C. Andersen. Í Odense eru tvey super góð Leikhús, Odense Teater og Teater Momentum, har vit spæla, men fólk vita bert um Odense Teater, sjálvt um Momentum liggur mitt í býnum, tí er tað ergriligt, tá eg hoyri fólk frá býnum siga at onki hendir her. Eg kann ikki siga meg heilt frían fyri at verða blivin áðvirka av at eg gangi í flokki saman við sjey persónum sum øll hava búð í Keypmannahavn, áðrenn tey komu inn á skúlan.


c: text/html

text:
Aftaná eina væleydnaðan Havnatúr, har eg fekk væl av skafti, fór eg mær ein seinasta túr áðrenn leiðin gongur til Danmarkar í morgin. Veðrið var av tí besta, og tað føldist sera lætt at renna í kvøld. Møtti Ernst og Malan, sum fóru sær ein gongu túr heima á sandin. Teirri seinasti km var runnin. Ja nú má røkka ella støkka í Stockholm. Eg fari so at gera mítt allarbesta, og vóni vit øll fáa eina super túr. So vítt eg veit so vera vit 18 í ferðalagnum. Tað fer at verða stuttligt.
Nú eg fari av landinum, so verður tað ikki gerandiskostur at eg hvønn morgun stígi á vektina. Men í morgun segði hon so 73 kg, píl niður 😉 Eg ætlaði so heilt vist at koma niður í móti 71 kg. Men eg skal ikki klaga, eg havi so nøkurlunda fingið skila á matarlystinum, eg eri heldur minni grammur nú. So um eg haldi á fram við nýggja stiílinum, hóast tað til tíðir er sera freistandi at leggja hann á hillina, so vænti eg at tað gongur ikki long tíð til 71 verður at síggja á vektini. Nú fáa vit at síggja.
Góða nátt.

robotstxt: allowed

filter: keep


text:
Í desembur er skráin rúgvusmikil hjá teimum flestu, og nógv er at brúka pengar til. Bókasavnið er, sum altíð, eitt ókeypis tilboð og hevur opið gerandisdagar frá kl 13.00 – 18.00. Í ár hava vit pynta meir enn vanligt, og bjóða eisini ókeypis drekkamunn hvønn dag.
Skriva fyri lívi
Frá 6. til 16. desembur ber til at luttaka í ársins skriviátaki hjá Amnesty. Tilfar liggur á bókasavninum og brøv kunnu skrivast her. Les meira um hetta á: http://marathon.amnesty.fo/
Jólatiltak
Frá 4. til 18. desembur skipar Kunningarstovan í Runavík fyri ymiskum tiltøkum í kommununi. Týsdagin tann 13. desembur verða tey á bókasavninum við hesi skrá:
Mikudag 14. desember er Harriet aftur á bókasavninum frá kl 16.00.
Samlaða skráin kann lesast á facebook har tú leitar eftir ´Kunningarstovan í Runavík´ ella á www.runavik.fo (Gomul jól í Heiðunum).
Verið hjartaliga vælkomin á bókasavnið!
Heilsan Conny og Svend
« Rithøvundavitjanir 18. okt. og 29. nov. (lesiringurin) Gleðilig jól og gott nýggjár! »


text:
Danski talentmennarin Michael Hinge skrivar her á bloggu síni á svoem.dk, um hvussu nógv ein svimjari í veruleikanum svimur, um viðkomandi kappast og kemur í finalu allar 6 dagar á DM: “Under et DM er det ikke usædvanligt at man svømmer 2500 meter i indsvømning om morgenen, 2 løb á 200 meter, ca. 1000 restitution i alt. Indsvømning til finalen 1200-1500 et par løb igen á 200 meter og 1000 løs og lidt når stævnet er forbi, typisk 1000 meter igen. I alt godt 7000 om dagen, i 6 dage giver det med simpel hovedregning 42.000 meter. Lidt af en mundfuld hvis man ugen før var nede på eksempelvis 22.000 meter”.
Tag: DM 2009
Samandráttur: Føroyingar vunnu 1 gull, 5 silvur og 2 bronsu á DM 2009
Tá rokni eg ikki heiðursmerki við sum føroyingar hava vunnið sum partur av liðsvimjing saman við dønum, og heldur ikki heiðursmerkini sum føroyski Frans Johannesen vann í donsku juniorkappingini, sum varð avgreidd um morgunin. Føroyingarnir kláraðu tilsamans 12 ferðir at svimja seg víðari til hálvfinalur og finalur, og settu tilsamans 11 føroysk met, harav eitt enntá var norðurlendskt met:
- Pál Joensen – 1 gull, 2 silvur, 1 bronsu, 4 finalupláss, 7 føroysk met, 2 ferðir undir norðurlendskt met, 1 norðurlendskt met
- Elspa Mørkøre – 3 silvur, 1 bronsu, 2 hálvfinalupláss, 4 finalupláss
- Shaila millum Garðarnar – 2 føroysk met, 1 hálvfinalupláss
- Mona Simonsen – 2 føroysk met, 1 finalupláss
Continue reading Samandráttur: Føroyingar vunnu 1 gull, 5 silvur og 2 bronsu á DM 2009
Tíðindaskriv: Pál danskur meistari og norðurlendskt met
Tíðindaskriv frá SSF
Pál Joensen kláraði sum væntað at gerast danskur meistari í 800 frí í dag, eftir at Mads Glæsner hevði valt at spara seg fyri kapping á hesum teini. Og hartil setti Pál norðurlendskt met við nærum 2 sekundum, við at svimja 7:54.40, har metið hjá Mads Glæsner frá kapping í Ballerup í februar var 7:56.21.
Mona Simonsen royndi í 1500 frí eftir føroysku kravtíðina til heimsmeistarastevnuna í Rom í summar, sum er 17:32.36 í 50 metra hyli, men rakk tíverri ikki hesum máli hesuferð, hóast hon við tíðina 17:57.61 setti flott føroyskt met, og gjørdist fyrsta føroyska kvinna undir 18 minuttir.
Continue reading Tíðindaskriv: Pál danskur meistari og norðurlendskt met
Pál danskur meistari og norðurlendskt met
So var endiliga slutt við silvurheiðursmerkjunum, nú Mads Glæsner hevði spart seg fyri 800 frí, og Pál Joensen tí svam seg trygt til danska meistaraheitið, umframt at taka norðurlendska metið frá Glæsner. Mads Glæsner átti metið á 7:56.21 frá kapping í Ballerup í februar, men Pál betraði tað so í dag við næstan tveimum sekundum, til 7:54.40. Jón Bjarnason var ikki tó heilt nøgdur við avrikinum, av tí at Pál var ov spenntur, og tí legði út við ov títtum armtøkum. Ein feilur vegna væntandi langhyljavenjing, sum merktist aftur móti endanum, og sum tí kostaði eini 4 sekund. Men hvat? – hann vann kappingina, og setti metið 🙂
Continue reading Pál danskur meistari og norðurlendskt met
Elspa valdi 200 rygg frá í morgun
Tíðindaskriv frá SSF
Tey siga úr Danmark at hon er væl fyri aftur, eftir at hava verið ússalig teir seinastu dagarnar; men valdi tó at spara seg í morgun, við tað at hon allíkavæl var í so langt frá HM kravtíðini í 200 rygg. So nú er síðsti kjansur hjá henni at seta kravtíð til heimsmeistarastevnuna í Rom, teir 100 rygg í 4×100 blandað stafett fyri WestSwim, seinnapartin í dag.
Continue reading Elspa valdi 200 rygg frá í morgun
Elspa vunnið sítt triðja silvurheiðursmerki á Danish Open 2009
Tíðindaskriv frá SSF
Elspa Mørkøre megnaði í dag at svimja seg til enn eitt silvurheiðursmerki, hesuferð í 50 rygg, har hon fyrr á hesi donsku meistarastevnu hevur vunnið silvurheiðursmerki í 100 rygg og 400 frí, umframt bronsuheiðursmerki í 200 frí. Tíðin hjá henni var 29.56 sekund í hesum 50 rygg, har vinnarin Pernille Larsen hevði tíðina 29.20 sekund. Vit hoyra úr Danmark at Elspa hevur verið so væl fyri, hesar seinastu dagarnar, men hon má so royna alt tað hon kann, aftur í morgin, tá ið hon skal svimja 200 rygg, umframt 100 rygg í stafett fyri WestSwim. Hetta hon skal klára at kvalifisera við danska landsliðnum til heimsmeistarastevnuna í Rom í summar.
Continue reading Elspa vunnið sítt triðja silvurheiðursmerki á Danish Open 2009
Enn eitt silvurheiðursmerki til Elspu
Hesuferð var tað heilt tætt ímillum hana og Pernille Larsen, men Pernille vann so teir 50 rygg við tíðina 29.20, og Elspa vann enn eitt silvurheiðursmerki við 29.56. Elspa hevur vunnið 3 silvurheiðursmerki, í 50 rygg, 100 rygg, og 400 frí, umframt eitt bronsuheiðursmerki í 200 frí. Og eftir er so 200 rygg í morgin, har hon aftur er styrkismett sum nummar 2, umframt 4×100 blandað, har hon væntandi fer at royna enn einaferð eftir kravtíðina til heimsmeistarastevnuna í Rom.
Pál Joensen er (sum væntað) favorittur at vinna 800 frí
Mads Glæsner hevur spart 800 frí burtur, hesuferð, og Pál Joensen er tí klárur favorittur at vinna 800 frí. Jon Rud svam gott nokk bara 2 sekund spakuligari enn Pál, í teimum 800 innleiðandi, og betraði seg frá 8:24.56 til 8:21.96. Men Pál svam róligt, 8:19.79 har besta tíð hjá honum er 7:56.90, og spurningurin er tí mest, um Pál man fara eftir norðurlendska metinum hjá Mads Glæsner, frá Ballerup í februar 2009, sum er 7:56.21.
Her eru tað Jón og Jón og ‘Dallin’ sum eru ‘re-live’
Continue reading Pál Joensen er (sum væntað) favorittur at vinna 800 frí
Pál svam skjótt men Mads svam skjótari
Tíðindaskriv frá SSF
Tað gjørdist sum væntað ein øgiligur kampur millum teir báðar Pál Joensen og Mads Glæsner, tá ið teir í dag kl 16 svumu 1500 metra frí finalu, á donsku meistarastevnuni í Esbjerg. Pál legði hart út og førdi so gott sum allan vegin, við Mads undir liðini, inntil Mads eftir umleið 1200 metrum setti eyka ferð á og sleyt seg frá Pál, við ófatiligum splitt-tíðum sum til dømis 56.11 sekund teir síðstu 100 metrarnar. Pál gjørdi fyri so vítt ongan feil, og fór við tíðini 15:02.80 eisini undir tað nú fyrrverandi norðurlendska metið hjá Mads Glæsner, sum var 15:03.33 frá OL í Beijing í 2008. Men Glæsner svam enn skjótari, og gjørdist við nýggjum meti á 14:58.55 fyrsti norðurlendingur nakrantíð undir 15 minuttir. Vit frætta tó úr Esbjerg at Jón Bjarnason er heilt væl nøgdur, og væntar at Pál fer at koppa Mads, tá ið hann um nakrar mánaðir hevur havt møguleika at venja í langhyli.
(Pál og Mads Glæsner, eftir teir 1500 í Esbjerg. © Jón Bjarnason 2009)
Í eftirfylgjandi kapping setti Shaila millum Garðarnar føroyskt met í 50 frí, við tíðini 27.32 sekund, har hennara gamla met frá donsku meistarastevnuni í fjør var 27.48. Ein tíð sum tíverri var akkurát ov stutt til at náa at koma í finaluna í morgin.
Continue reading Pál svam skjótt men Mads svam skjótari
Shaila føroyskt met í 50 frí
Tíverri rakk tað ikki til meira enn eitt 9. pláss í hálvfinaluni, og tí nokk ikki nokk til at koma millum tær 8 í finaluna, uttan so at onkur meldar frá. Men tíðin 27.32 sekund var so forbetring av hennara 27.48 frá DM í Gladsaxe í fjør, sum mær vitandi er føroyska metið.


text:
- Tíðindi, mentan og ítróttur
“Fire and Fury: Inside the Trump White House”
Flestu stórbýir í Amerika, sum høvdu fingið bókina, “Fire and Fury: Inside the Trump White House” á søluhillina, siga at øll eintøkini vóru skrødd burtur fyrsta dagin, og at nú mugu tey bíða nakrar vikur til bókin verður prentað av nýggjum.
Ætlanin var, at bókin skuldi gevast út í morgin, 8. januar, men av tí at Trump hótti við at steðga útgávuni, orsaka teimum avdúkingum, sum framganga í bókini, avgjørdi útgávufelagið, Henry Holt and Company, at framskunda útgávuna, so bókin kom í sølubúðirnar fríggjadagin.
Tað er rithøvundin Michael Wolff, sum hevur skrivað bókina um Trump og lívið í Hvítu Húsunum hesar fyrstu 12 mánaðirnar hjá Donald Trump sum forseti í USA.
Michael Wolff hevði í juni 2016 skrivað eina grein um Trump, og Trump dámdi so væl greinina, at hann nú gav Wolff loyvið at koma inn í Hvítu Húsini og ferðast sum 'flugan á vegginum' fyri at skriva um arbeiðsgongdina í Hvítu Húsunum.
Nú bókin skal gevast út eru fleiri avdúkingar í bókini, sum forsetin ikki brýggjar seg um, og vildi tí steðga útgávuni. Hetta hevur so fingið útgávufelafgið Henry Holt and Company at framskunda útgávuna.
Sí eisini


text:
Orð og lag: Jákup Eli Joensen
Eg búgvi beint viðsíðurnar av hjá tær
Eg síggi teg hvønn dag ganga forbí
Tú letur teg sum luft tá tú sært meg
og tá eg royni at heilsa uppá teg
Tú rættir longutong beint ímóti mær
og tú hyggur við følskum eygum at mær
Tú hevði ynskt at eg var deyður
og at eg hevði brent í helviti
Vanja, hví skalt tú altíð vera so órein móti meg
Vanja, hví kanst tú ikki geva meg eitt smíl
Vanja, hví kanst tú ikki fortelja meg okkurt nýtt
Vanja, tú veitst eg havi sovorðna hjartasorg fyri tær
Tú hevur nógvar aðrar sjeikar
Men tú letur teir føla uppá teg
Og tú bara hyggur niður á meg
Og tú vil ikki kennast við meg
Men tá tú ert full tá sigur tú at tú elskar meg
Og tá tú ert edrú tá sigur tú at tú hatar meg
Tú fortelur øllum hvussu býttur eg eri
Og at eg eri ein tapari
Vanja, hví skalt tú altíð vera so órein móti meg
Vanja, hví kanst tú ikki geva meg eitt smíl
Vanja, hví kanst tú ikki fortelja meg okkurt nýtt
Vanja, tú veitst eg havi sovorðna hjartasorg fyri tær
Eg vil bara teg at skilja at eg elski teg
Og at eg havi følisir fyri tær
Kanska tú ikki veitst av tí
Men eg eri sera góður við teg
Eg hopi ikki at tú stadivekk hyggur niður á meg
Eg hopi ikki at tú stadivekk hatar meg
Eg vil gjarna ganga saman við teg
So ver nú so fitt og elska meg
Vanja, hví skalt tú altíð vera so órein móti meg
Vanja, hví kanst tú ikki geva meg eitt smíl
Vanja, hví kanst tú ikki fortelja meg okkurt nýtt
Vanja, tú veitst eg havi sovorðna hjartasorg fyri tær


text:
Byggiloyvi
Tak niður umsóknarblað her
HETTA SKAL SENDAST VIÐ SKRIVLIGARI
UMSÓKN UM BYGGILOYVI
Sethús, tví- ella raðhús og vinnubygningar
Sum fylgiskjøl við umsóknini skulu vera hjáløgd fylgjandi:
·· Støðumynd, við ávísing av frástøðum til mørk, ikki minni enn 1:500
·· Mátsettar flatmyndir av øllum húsinum, (kjallara, stovu-, og loftshædd) við ávísingum
av roykvarnarum, rímingarleiðum og bjargingaropum, ikki minni enn 1:100
·· Málsettur tvørskurður, við planeringshæddum og tilfarslýsingum, ikki minni enn 1:50
·· Tekning av øllum útsíðum, ikki minni enn 1:100
·· Spillivatnsskipan inni og úti og aðrar tekniskar innleggingar (vatnveiting, el-veiting, telefon
og annað), ikki minni enn 1:100
·· Útrokning av byggistigi og nettonýtslustigi á hjálagda oyðublað.
·· Tøl fyri orkunýtslu sambært bygningskunngerð 2017 á hjálagda oyðublað.
Onnur bygging
Fyri aðra bygging, so sum hjall, úthús, bilhús og bilskýli skulu vera hjálagdar hesar tekningar:
·· Støðumynd, ikki minni enn 1:500
·· Málsettar flatmyndir av tí, ið verður bygt, í minsta lagi 1:100
·· Málsettur tvørskurur við tilfarslýsingum, í minsta lagi 1:50
·· Tekning av øllum útsíðum, í minsta lagi 1:100
Um tað bygda verður upphitað til meiri enn 5 °C, skulu tøl fyri orkunýtsluna sambært
bygningskunngerð 2017 upplýsast á hjálagda oyðublað.
Útrokningar av tølum fyri orkunýtslu skulu gerast við forritum, ið eru útgivin av Statens
Byggeforskningsinstitut SBI: Be10 ella Be15. Kommunan góðtekur ikki útrokningar av
orkutølum, ið eru gjørdar við grundarlagi í forritum frá veitarum.


text:
Summar Festivalurin 2007 er farin afturum, hann beyð okkum so ymiskar upplivingar, sum størsta rokkbrakið í føroyskari tónleikasøgu og hvirlur so sterkar, at festivalurin koppaði.
Steintór Rasmussen fyrireikari av Summar Festivalinum, spyr í samrøðu við okkum aðrastaðni í blaðnum:
– Hvør kundi ímyndað sær, at vit fingu ódn fyrsta vikuskiftið í august?
Ja, hvør hevði ímyndað sær tað? Sum eygnavitni til hendingina, tá mat- og skeinkiteltið brádliga varð rykt burtur av eini hvirlu, gleðist eg um, at eingin stórvegis fólkaskaði stóðst av hendingini. Upplivingin var ógvislig, og skelkandi fyri tey, ið vóru partar av henni. Veruleikin er tamm, at vit fingu ódnarveður fyrsta leygardag í august, og at harðasti hvirlurnar vóru í Klaksvík, har størsta føroyska tónleikatiltakið nakrantíð var hildið.
Ber til at hava tiltøk í Føroyum?
Í samrøðu við Sosialin hósdagin, segði ein annar av fyrireikarunum, Erik Biskoptø, at eftir mjørkan í fjør var nærliggjandi at spyrja seg sjálvan, um tað yvirhøvur bar til at skipa fyri tílíkum tiltøkum í Føroyum. Hesin spurningur hevur uttan iva aftur verið á loftið millum
fyrireikararnar, eftir at festivalurin varð avlýstur leygardagin.
Men er svarið, ið Erik sjálvur gav í Sosialinum hósdagin, enn líka rætt?
– Tað er viktigt ikki at lata seg amputera av veðrinum. Vit búgva ikki í Føroyum av praktiskum ávum. So leingi smápartafelagið Summar Festivalurin ber seg, og fólk enn bakkar upp um tiltakið, so halda vit fram.
Aftur í 2008
Í útvarpinum í gjár boðaðu fyrireikararnir frá, at tiltakið aftur verður hildið í 2008, men at tað verður flutt til aðru viku í august.
Tað er tó, nærliggjandi at hugsa, at støðan hevði verið ein onnur, um fólkaskaði hevði staðist av mat- og skeinkiteltinum, ið varð tikið av eini hvirlu, ið sambært Steintóri Rasmussen kom heilt óvart á fyrireikararnar. Hetta er sjálvandi ein tonkt støða, men tað skerst ikki burtur, at teltið við síni nógvu vekt og metalstongum fór sleingjandi oman ímóti hjálparleysu fólkunum, ið stóðu á Vágsbøi. Sama stað har mannfjøld hevði verið savnað fáar tímar frammanundan til konsertina við Amy Diamond. Lukkutíð var bøurin rættiliga tómur, júst tá hetta hendi og tey, ið endaðu undir teltinum, fingu heldur ikki stórvegis skaða.
Skrivaðu tónleikasøgu
Í Føroyum hevur náttúran ferð eftir ferð víst okkum, at hon hevur eina øgiliga megi, og leygarkvøldið vísti hon enn einaferð, hvussu stór megin er. Tí er spurningurin um, tað er ov stórur vági, at skipa fyri tiltøkum av hesi stødd?
Sjúrður Skaale frásøgumaður á stóra pallinum, segði við portal.fo leygardagin, at tá vit skipa fyri einum tiltakið í Føroyum, ið er tríggjar dagar, og tveir av hesum døgum eru í góðveðrið, so eiga vit at vera nøgd.
Bæði hósdagin og fríggjadagin var veðrið gott, og tað skerst ikki burtur, at serliga framførslan hjá Scorpions fríggjakvøldið er minnilig. Hetta var eitt tað størsta rokkbrakið í føroyskari tónleikasøgu, og 10.000 fólk vóru savnaði framman fyri pallin á Vágsbøi fyri at uppliva tað. Eiga vit, í okkara ræðslu fyri, at veðrið kann gera um seg, at grava okkum niður, og sostatt skerja okkara møguleikar at hava tílíkar upplivingar, ella eiga vit, sum Steintór Rasmussen í gjár segði við útvarpið, at vóna, at Summar Festivalurin nú hevur fingið sín part av keðiligum veðri, og at komandi festivalar verða í góðveðri. Svarið er trupult at finna, men verður nokk svarað komandi ár, tá atgongumerkini til Summar Festivalinum 2008 verða sett til sølu.


text:
Regin á Lofti fyllir 80 ár
vinna20-09-2018 - 14:43 - Jóanis Nielsen
Kendi sandavágsmaðurin Regin á Lofti fyllir 80 ár í dag.
Regin hevur tað gott og putlast við okkurt hvønn dag, hann er best kendur fyri at duga sera væl at laða grótgarðar v.m., Regin arbeiddi í mong á hjá Sandavágs kommunu og hevur laða mangan garðin og fríðka um í kommununi, áðrenn hann fór í starv hjá kommununi var hann sjómaður, Regin hevur útbúgving sum fjarritari.
Regin er sera hittinorðaður og skemtingarsamur.
Dagurin verður hildin saman við børnum, abbabørnum og systkjum á Argjum.
Pápi okkara er nr. 4 av 9 systkjum, tey eru 7 á lívi.
Vit takka pápa okkara tað hann er fyri okkum.
Rúna, Duruta og Ottar.


text:
Konfirmantar í Vestmanna Kirkju Pálmasunnudag, 09.04.2017. Gunnar Bjarkason Joensen, Reynslíð 3, Vestmanna.Opið hús frá kl. 17.00 Rannvá Olsen, Ovari vegur 53, Vestmanna.Dagurin verður hildin í Missiónshúsinum frá kl. 17.00. Rani Hofgaard Ákason, Hornavegur 15,
Og hann hevur svarað mær: "Náði mín er tær nóg mikið; tí at mátturin verður fullkomin í máttloysi." Nógv heldur vil eg tí fegin rósa mær av máttloysi mínum, fyri at máttur Krists má taka sær búgv hjá mær.
2. Kor 12,9
"Tað er ikki støddin, men vøksturin, ið telur"
Einstein


text:
Mánadag til fríggjadag frá kl. 10-16.
Leygardag er stongt.
Sunnudag er stongt.
Um Marknaðardeildina
Á Marknaðardeildini ber til at keypa tey elektronisku gávukortini, sum kunnu brúkast í øllum handlunum í SMS. Tilber eisini at keypa gávukortini á netinum. Les meira um gávukortið her.
Høvuðsendamálið hjá Marknaðardeildini er at samskipa alla marknaðarføringina hjá handlunum í SMS. At skipa fyri øllum tiltøkunum, sum eru í SMS, gera SMS-blaðið, gera lýsingarbløð og aðrar lýsingar fyri SMS-samtakið.
Starvsfólk á Marknaðardeildini
Regin W. Dalsgaard
Býlings- og marknaðarstjóri
Teldupostur: rwd@sms.fo
Tel. beinleiðis 341915
Eru bráðfeingisboð viðvíkjandi SMS ella Miðlon, kann ringjast til døgnvakt hjá SMS á tel. 233438.
Marianna Mørkøre
Samskipari
Tel. beinleiðis 34 19 10
Teldupostur: marianna@sms.fo
Karita Vitalis Zachariassen
Samskipari
Tel. beinleiðis 34 19 11
Teldupostur: karita@sms.fo
Bráðfeingis tel. 233438.


text:
Ung í arbeiði 2017.
Sagt verður hervið frá, at møguleiki er at tekna seg til ”Ung í Arbeiði 2017” hjá Porkeris kommunu.
Arbeitt verður í viku 26 og viku 27, og umfatar hetta arbeiðið ungdómar í kommununi, ið hava fylt 14 ár,
men ikki fylt 17 ár.
Tey, ið ynskja at vera við, kunnu siga frá á telefon 254430 ella á kommunuskrivstovuni telefon 373603.
Fráboðanarfreistin at tekna seg til luttøku er í seinasta lagi tórsdagin 15. juni 2017.
Porkeri, tann 22. mai 2017.
Mikkjal Sørensen, borgarstjóri.
Eilin Hovgaard, skrivari.


text:
Fyrst hoyra vit Tummas Jacobsen, um eina vitjan hjá Shay Attias, messianskur jødi, vegna felagsskapin Shuva Global, ið hevur til endamáls at stuðla búsetingum í Samaria-økinum og hjálpa jødum, ið koma heim aftur til Ísrael. Fundir verða í Østrøm, Tórshavn, hóskvøldið, 2. mars, kl. 20:00 og fríggjakvøldið, 3. mars, kl. 20:00 í missiónshúsinum í Miðvági. Síðani ringja vit til Jóhann Petersen og hoyra um Ungdómsstevnuna 2017, sum verður í Ebenezer 9.-12. mars. Til seinast hava vit Pola Jacobsen í útvarpsstovuni, har samtalan er um: Mátti Jesus doyggja ?
Vertur: Eydna Háberg. Teknikari: Tór Arni Samuelsen
Lurta eftir sendingini her
Um tú vilt taka sendingina niður, so høgraklikka slóðina og vel “Save link as…” ella “Gem destination som…”


text:
Everton hevur í dag tryggja sær tveir leikarar úr Barcelona. Teir eru Andre Gomes, sum Everton skal læna í eitt ár, og Yerri Mina, ið kostar umleið 230 milliónir krónur.
Andre Gomes er miðvallaleikari og hevur leikt við Barcelona síðani 2016, meðan Yerri Mina, sum er miðverji, einans hevur leikt við Barcelona síðani januar í ár.
Mina stól nógvar yvirskriftir í summar, tá hann skorðaði trý mál fyri Kolumbia í heimsmeistarakappingini. Hann skallaði øll málini inn eftir hornaspark. Bert ein annar miðverji hevur skorað trý mál í heimsmeistarakapping og tað er týski Paul Breitner.
Fyrr í summar keypti Everton eisini Lucas Digne úr Barcelona. Umframt teir trýggi Barcelona leikarinir hevur Everton tryggja sær sáttmála við Richarlison úr Watford, sum kostaði 40 milliónir pund, Joao Virginia úr Arsenal, ið varð keyptur fyri óenda upphædd, og Bernard úr Shakhtar Donetsk, ið ongan sáttmála hevði og tískil skifti lið uttan at Everton skuldi gjalda nakað.


text:
- Tíðindi, mentan og ítróttur
Skil fiskin!
Tak niður
Tíðin gongur og lógin um vinnuligan fiskiskap, sum størsta vinnan í Føroyum hevur virkað eftir í góð 23 ár, liggur í andaleypi. Føroyar skulu hava nýggja fiskivinnuskipan frá 1. januar 2018. Hetta hava vit hoyrt nógv um seinastu tíggju árini. Men hvussu eru vit komin higar? Hví hava vit í so langa tíð kjakast um hesa góðu nýskipan? Og hvat er tað, kjakast verður mest um, bæði millum politiskar flokkar og í almenninginum? Hesum spurningum fara vit at royna at svara í eini røð av sendingum um fiskivinnunýskipanina næstu vikurnar.


text:
Ari av Rana
24.10.2017 - 13:44
Tíðindi > Samfelag & Politikkur > Landspolitikkur
Soleiðis skrivar Sambandsflokkurin í lesarabrævi. Sambandsflokkurin sigur, at fólkatingslimur Javnaðarfloksins ikki bert loypur á umsitingina, men eisini á sjálvan stjóran á Løgtingsskrivsstovuni, í samband við uppskotið um stjórnarskipanina.
-Hetta, at Javnaðarflokkurin og fólkatingslimurin síggja seg ill inn á niðurstøðuna, sum Løgtingsskrivastovan er komin við, má og skal ongantíð síggjast aftur í persónligari útspilling av embætisfólkum.
Sambandsflokkurin heldur ikki at tað kann góðtakast, at flokkur í Løgtinginum spillir út embætisfólk hjá Løgtinginum.
-At ein fólkatingslimur, ið sjálvur hevur fram brot á tagnarskyldu og hevur likið út loynilig skjøl, loyvir sær at finnast at embætisverki Løgtingsins, eigur ikki at fara óátalað aftur við borðinum.
Les brævið frá Sambandsflokkinum her.


text:
Í allarbesta veðri varð TF Stórkappingin skotin í gongd í gjár. Hetta var fyrsta av íalt trimum umførum, sum øll skulu avgreiðast áðrenn summarfrítíðin byrjar. Og so gott veður sum í gjár, hava vit ikki havt í fleiri ár. Tað lítla lotið sum, var tó ímóti. Kortini fingu vit fleiri heilt góð úrslit í bæði rimarenningini og fløtu spurtunum.
Tá elstu gentubólkarnir runnu 100 m, fingu vit ein tekniskan feil í el-tíðtøkuna, so at tær máttu renna umaftur. Og í hesi seinnu renningini fekk fremsti rennarin, Margit Weihe Fríðmundsdóttir, besta úrslit, sum føroysk kvinna hevur fingið við el-tíðtøku. Úrslitið var 13,54 sekund! Føroyska metið á 100 metrum eigur Elin Rasmussen, úr Sørvági, og er tað sett á Svangaskarði til FM í 1994. Av tí at 24/100 sekund skulu leggjast afturat einari hondstøðgaðari tíð, eru hesi bæði úrslitini hjá Elini og Margit javnsett.
13,54 sekund brúkti Margit Weihe Fríðmundsdóttir um teir 100 metrarnar. Hetta er skjótasta el-tíð hjá føroyskari kvinnu nakrantíð. og javnsett við føroyska metið – hondstøðgaðu tíðini hjá Elin Rasmussen, 13,3 sekund frá 1994. Innanfyri sæst Hildur Poulsen, sum rann sína skjótastu tíð, 13,70 sekund.
Vit fingu eisini eitt annað føroyskt met í dag. Tað var enn einaferð Rebekka Fuglø, sum stóð fyri tí, tá kappast varð á 1.000 metrum. Hon tók eitt gott sekund av sínum egna meti og rann hesaferð uppá 2.53,68 min. Í hesi kappingini gjørdi Treysti ein tripp-trapp-trupp-Treysti. Tær áttu nevnliga fýra teir fremstu rennararnar. Oddvør Josephsen á øðrum plássi setti bólkamet fyri gentur 15 ár, Maria Biskopstø á triðja plássi setti bólkamet fyri gentur 14 ár. Elin Kristina Ryan bleiv nummar fýra.
F.v: Elin Kristina Ryan, Maria Biskopstø, Oddvør Josephsen og Rebekka Fuglø. Persónligt met til allar fýra, bólkamet til Mariu og Oddvør og føroyskt met til Rebekku!
1.000 metrar var longsti teinurin í gjár. Ikki er ofta, at ein Hvirla vinnur longsta rennitein hjá dreingjum og monnum. Men hetta hendi í gjár, tá Dánjal Dahl Ljósheim á seinastu 100 metrunum spurtaði fram við Rógva Kárason og vann við 2.55,71.
Dánjal Dahl Ljósheim eltir Rógva Kárason. Aftanfyri síggjast brøðurnir Gunnar og Hans Sivertsen
Í rimarenningini sóu vit eisini ein sera evnaríkan smádrong, Eira Glerfoss, vísa sítt kynstur. Hann vísti okkum, at tað so avgjørt ikki var av tilvild, at hann vann gull í Tårnby Games herfyri. Og hesaferð rann hann enn skjótari, og setti greitt bólkamet. Eisini stórasystur Eira, Bára Glerfoss, vísti framúr evni í rimarenningini, og vann stórsigur við nýggjum bólkameti.
Eiri Glerfoss, rimarennari við heilt serligum gávum.
Sera gleðiligt var at síggja grøna skarðan úr Eysturoynni. Roysnið var væl mannað í yngru aldursbólkunum, og úrslitini stak góð. Fleiri sigrar vóru til Roysnið, og spennandi verður, um tey veruliga kunnu fáa fótin fyri seg. Evnini er í øllum førum góð.
Hetta var bert eitt lítið vet av tí, sum hendi á Tórsbreyt í gjár. Øll úrslitini kunnu lesast her niðanfyri.


text:
FM í badminton 2018, Meistarabólkur
Í samstarv við HBF, verður FM hildin í Badmintonhøllin í Havn.
Einmannsleiki upp til og við semifinalar hóskvøldið 5. apríl frá kl. 17:00 Tvímannleik- og blandaðan tvímansleik friggjakvøldið 6. apríl frá kl: 18:00
Stóri finaludagurinn, KONTRAST FM, saman við judo og borðtennis verður leygardagin 7. apríl í Høllin á Halsi.
Tekningin fer fram hjá BSF á teldupost tilmelding@bsf.fo
Freistin at tekna seg til FM er fríggjakvøldið 23. mars.
Luttøkugjaldið er kr. 100,- fyri einmansleik og kr. 50,- fyri hvønn í tvímannsleiki og blandaður tvímannsleiki. Luttøkugjaldið skal gjaldast á kappingardagnum.
Leikararnir verða "seedaðir" við støði í grandprix kappinging 2017/18, úrslit fra FM 2017 og metingar frá Aritra Nandy.
Kappingarskrá og vegleiðandi tíðir, verða at síggja á BSF.fo
Ábyrgd fyri kappingarskrá hjá BSF: Kappingarnevndin BSF við hjálp frá Aritra Nandy.
Kappingarleiðsla í høllin: (ikki avgjørt enn)
Badmintonsamband Føroya, Kappingarnevndin


text:
Nógv er áhugavert og okkurt serliga áhugavert. Ein vinkona sendi mær nú ein dagin eina grein á Den Fri, sum handlaði um orðið “tjald”, ið danir brúka um hasj. Opinbart er upprunin til hetta orðið føroyskur.
Men áðrenn vit koma til tað, so ein søga úr veruliga lívinum. Summarið 1999 var eg í feriu í Føroyum, og fekk mær eitt summarferiustarv á Atlantic Radio. Eg var vertur í seinnapartssendingini Innrásini, og har komu nógv ymisk fólk sum gestir. M.a. var ein donsk sangarinda, ið so skjótt mikrofonin var sløkt, spurdi: “Er der noget af jer, det kan skaffe noget tjaldur?” Talan var sjálvandi um tjald ella hasj, og eftir sum bæði eg og tøkningurin vóru langhærdir unglingar, so helt hon ivaleyst, at tað var eitt gott mið. Eg havi ofta hugsað um, at tað var stuttligt, at hon spurdi eftir tjaldur, heldur enn tjald.
Eftir at hava lisið greinina á Den Fri, so kom hendingin fram fyri meg aftur, og nú tykist tað, so øgiliga hóskandi, at hon bað um tjaldur.
Orðið “tjald” hevur sín uppruna frá hasjsøluni í Keypmannahavn miðskeiðis í seksti árunum. Tá var Asiatisk Plads, staðið har tú fórt at keypa hasj, tí fólk, ið seldu hasj hildu til í einum pakkhúsið har. Hetta stað og tað, sum bleiv selt har fekk loyniheitið “tjald” millum manna, uppkallað eftir ferðamannaskipinum Tjaldrinum. M/S Tjaldrið hjá Skipafelagnum Føroyum legði nevniliga at á Asiatisk Plads í árunum 1953 til 1968. Millum stýrimennirnar hesi árini var pápi mín, og hóast hann hevur reypað nógv um tíðina umborð á Tjaldrinum, so hevur hann ongantíð nevnt fyri mær, at hansara skip legði navn til eitt tað mest brúkta rúsevni í Danmark.
Góðu fittu Nudlalesarar
Nú í jólamánaðinum er ein jólakalendari á hvørjum horni. Mær so líkt, so vil eg ikki skilja meg burturúr, so sjálvandi er eisini ein jólakalendari her á Nudlum.
Hvønn dag fram til jóla deili eg okkurt gott við tykkum. Tað kann vera ein góður sangur, ein góð mynd, ein yrking, eitt viðmæli, ein leinkja, eitt filmklipp, ein søga, ein gáta ella okkurt heilt annað.
Seinastu 17 árini ella so, havi eg havt pakkakalendarar til synir mínar, líltar gávur, summar jólaligar, aðrar ikki so jólaligar. Soleiðis verður eisini her á Nudlum.
Vónandi tíma tit at vitja aftur, um ikki hvønn dag, so næstan hvønn dag, eg kann enntá lova, at summi klipp ella sangir vera somikið góð, at tit saktans kunnu vitja fleiri ferðir hvønn dag.
Tykkum ynskist ein góður jólamánaði.


text:
Orð: Reginald Heber
Týtt: Edm. í Garði
1. Halgur, halgur, halgur! Harri, Guð alvaldi!
Árla á morgni vár songur ljóða skal:
Halgur, halgur, halgur! Náðibrunnur baldi!
Faðir, Sonur, Andi, alt tú gjørdi væl!
2. Halgur, halgur, halgur! syngur frelstur skari,
fylkist um Guðs trónu tann fjøldin uttan tal.
Upp til tín av foldum lovsongur nú fari,
tú, sum vart og ert og um ævir vera skal!
3. Halgur, halgur, halgur! Ljósið er títt ríki,
sjálvt um syndugt eyga kann tína dýrd ei sjá.
Eina tú ert halgur, eingin er tín líki,
fullkomin í mátti, reinleika og náð!
4. Halgur, halgur, halgur! Harri, Guð alvaldi!
Himmal, jørð og hav skulu prísa navn títt hátt.
Halgur, halgur, halgur! Náðibrunnur baldi!
Faðir, Sonur, Andi, eigur allan mátt!


text:
Síðan aldarskiftið hevur Eik Banki búleikast í nýggja høvuðssætinum Yviri Strond 2. Bygginevndin, saman við arkitektavirkinum hjá Árna Winther, legði stóran dent á at fáa gamla fiskasølubygningin so ljósan, arbeiðsligan og tøkniliga nútímans, sum gjørligt.
Sum nakað heilt nýtt í sambandi við størri bygningar í Føroyum, varð avgjørt at velja gamlan føroyskan útluftingarhátt, nevniliga at koyra vindeyguni upp av og á, tí tað er sum kunnugt ríkiligt av frískari luft í Føroyum. Hetta val fekk eisini ávirkan á konstruktiónina av bygninginum. Tvey luftskiftistorn vórðu bygd, eitt í norðara og eitt í sunnara parti av bygninginum. Ovasti partur av vindeygunum fer sjálvvirkandi upp okkurt um eina ferð um tíman.
Fyri at fáa bygningin so ljósan, sum møguligt, varð skorið burtur úr gólvinum í breiðasta partinum av bygninginum og serligur atriumgarður skipaður. Soleiðis bar til at fáa ljósið inn í bygningin, umframt natúrliga luftskiftisskipan í mið- og norðara parti. Snotiliga trappan niður í atriumgarðin bindur saman niðaru og ovaru hæddina, og hetta hevur verið sera gagnligt, umframt at tað lyftir bygningin arkitektoniskt upp á eina hægri rók.
Grundkonstruktiónin bleiv styrkt í pørtum av bygninginum, og fasadurnar vestureftir fingu eitt heilt nýtt andlit úr kanadiskari furu (sedrisviði). Eystursíðan fekk eisini nýggja koksgráa aluminiumfasadu, sum hóskaði væl inn í landslagið. Umframt at bygningurin við hesum broytti útsjónd, so gav hetta eisini nýggja høvuðssætinum eitt flógvari og meira innbjóðandi yvirbrá.
Bygningurin hevur staðið sína roynd, og tíðin hevur víst, at starvsfólkini hava trivist sera væl í snotiliga høvuðssætinum uppi við Eystfalssker, við tí framúr vakra útsýninum út yvir Nólsoyarfjørð.
Vit í Eik Banka hava verið sera væl nøgd við samstarvið við Búsetur og tað megnararbeiði, sum bleiv avrikað í sambandi nýggja høvuðssætið hjá Eik Banka Yviri við Strond.
Stjórn og starvsfólk takka Búsetri fyri stóra leiklutin og fyri eitt væl frágingið valaverk.


text:
Árni Eyðunsson Lisberg
Stutt um
Árni E. Lisberg er 25 ára gamal og ættaður úr Kvívík. Flutti til Aalborg í 2013 í lestrarørindum, eftir at hava gingið eitt ár á háskúla í Brønderslev. Árni hevur varð valdur í nevndina í mars 2017, har hann, hóast lítlar og ongar royndir á økinum og ikki tær stóru ambitiónirnar, fekk sess sum peningarøkil.
Árni lesur medicin og er nú í hálvt við sítt 3. kandidat semestur, og hevur áðrenn hetta sum sagt verið á háskúla í eitt ár, og gingið á HT í Klaksvík.
Orsøkin til, at Árni fór uppí nevndararbeiði í Álaborg, var í høvðus heitum av tí at Álaborg hevði brúk fyri Árna og ikki øvugt. Harafturat er tað altíð spennandi at taka við nýggjum uppgávum, har tað avrikið ið verður útint skjótt sæst aftur í gongdini hjá felagnum, og sum er til gleði og gagn hjá føroyingum í Aalborg.
Árni er góður!
Koyr á Árni!


text:
Elin Brimheim Heinesen er stovnari og eigari av HEINESEN.info
At gera dokumentar
Um tú ætlar tær undir at gera ein dokumentarfilm, er sera týdningarmikið, at tú kennir nakrar grundleggjandi fortreytir fyri dokumentarfilmsframleiðslu. Hesar grundreglur hava alt at siga, um tú ætlar at fáa ein góðan dokumentarfilm burturúr. …
Steðga grenjinum á arbeiðsplássinum
Hví gremja vit okkum? Hvat fáa vit burtur úr tí? At gremja seg er sum at eta eina alt ov stóra rómakaku – fyrst er smakkurin søtur, men fáar minuttir seinni kennir tú teg illa …
Hvussu verður Havnin ein rættur BÝUR?
Havnin livir ikki upp til sín leiklut sum ein rættur høvuðsstaður. Ístaðin fyri at vera ein livandi býur við eini yðjandi kjarnu, kann hon best samanberast við eina deydliga sovibygd. Hvussu verður Havnin til ein …
Eitt dámligt og avbjóðandi brand
Elin Brimheim Heinesen ummælir her nýggja brandið av Føroyum sum ferðaland, sum Visit Faroe Islands júst hevur avdúkað: Fyri stuttum varð nýggja brandið fyri Føroyar sum ferðaland avdúkað í Norðurlandahúsinum. Hugskotini og tilfarið, sum Ferðaráðið …
Flaggdagsrøða: Felagsskapur fortreyt fyri frælsi
Røðan hjá Elini Brimheim Heinesen hildin á Vaglinum í Havn flaggdagin 25. apríl 2015. Hendan útgávan er tann upprunaliga, sum er eitt lítið vet longri enn tann, hildin á Vaglinum, ið var stytt eitt sindur …
Hvussu kann tað almenna hjálpa filmsvinnuni?
Skulu Føroyar hava eina filmsvinnu? Eru Føroyar ikki ov lítlar til at hava eina filmsvinnu? Hetta vóru viðkomandi spurningar bert fyri fáum árum síðani, men vilkorini fyri filmsvinnu eru so nógv broytt í dag, at …
Hvussu gera vit samfelagið liviligari fyri kvinnur og onnur fólk?
Hetta er ein roynd at koma við einum konstruktivum ískoyti til kjakið um fólkafráflyting og kvinnuundirskot í Føroyum. Hvussu kann gongdin vendast? Tað er púra greitt, hvør trupulleikin er: So leingi sum vit ikki hava …
Ferðaseðlaprísirnir mugu niður – NÚ!
Bíligari ferðaseðlar til og úr Føroyum er ein ósvitalig treyt fyri at fáa búskaparkurvurnar at venda rætta vegin og fyri at fáa fólkavøkstur í Føroyum aftur. Framtaksemið í landinum kódnar undir núverandi ótolandi umstøðum, sum …
Ein uppgerð millum gamalt og nýtt
Frá veiðu- til vitanarsamfelag I: Politiska kreppan, vit uppliva í løtuni, er eitt av eyðkennunum fyri búskaparrembingarnar og hugburðsbroytingarnar, sum føroyska samfelagið fer ígjøgnum í hesum tíðum. Umskifti henda altíð við gníggingum millum gamalt og …
Skifta føroyingar ikki kós, gevist eg at verja grindadráp
Hetta er eitt lesarabræv, sum var almannakunngjørt á Portal.fo 25. nov. 2013: Undirritaða man helst vera ein av teimum, sum hevur brúkt einamest tíð og orku uppá at verja føroyska siðin at drepa grind mótvegis …
Miðlar grugga ofta meir enn avdúka
Flestu av heimsins leiðarum, ráðandi serfrøðingum og miðlum eru ofta tætt knýttir at fíggjarvaldinum, sum í sær sjálvum hevur ført heimin út í fíggjarligt skrædl. Vandi er tí fyri, at myndin, almenningurin fær av heimsins …
Bíligari flogferðaseðlar nú!
So leingi, sum tað er so lutfalsliga dýrt at flyta fólk og farm millum Føroyar og umheimin, verður sera torført at fáa fleiri fólk til Føroya og harvið skapa nóg stórt grundarlag fyri øktum virksemi …
Syndanna fyrigeving
Í litríka rabarbukvarterinum í Havnini standa eini lítil gul hús av betongi við reyðum vindeygum og ljósagrønum blikktaki. Har búgva hjúnini Marin og Hans Petur Joensen saman við einasta vaksna soni teirra, Jógvani, og ommu …
Ert tú drivin av hugskygni ella sjálvsøkni?
Hvussu kennir tú munin ímillum hugskygni og sjálvsøkni í tær? Hvørjari rødd eigur tú at lurta eftir? Skrivað hevur Steve Pavlina. Elin Heinesen umsetti til føroyskt, 9. februar 2009. Í fyrstani er tað vanliga ein …
Búskaparkreppan er ein ovurvakstrarkreppa
Fyri 50 árum síðani ávaraði Leopold Kohr um, at risa alheims skipanin fór at vaksa, til hon smokkaði saman undir síni egnu tyngd. Vit áttu at havt lurtað. eftir Paul Kingsnorth, grein almannakunngjørd í The Guardian …
Stóra pengaspælið
Ein innleiðandi frásøgn um sjálvræði, ognarloysi og grundinntøkutrygd: Eitt ástøði um frælsi sum ‘myndugleikin til at nokta’. Eftir Karl Widerquist Stuttur samandráttur Í hesum riti verður ein samanbering gjørd, sum ímyndar ávikavist: (1) at búskapurin …
Hvussu fært tú viðhald fyri tí, tú brennir fyri?
Eg havi ráðgivið nógvum fólkum. Millum teirra havi eg upplivað nøkur, sum veruliga hava brent fyri einari søk, ja, kanska hava barst fyri sakini meginpartin av lívinum. Tað verið seg íverksetarar, uppfinnarar, aktivistar ella onnur, …
European Podcast of the Year!
Faroe Islands Podcast er vorðin útnevndur sum “European Podcast of the Year” í non-profit kategoriini í European Podcast Awards. Podcasturin var eisini útnevndur at vera besti non-profit podcastur í Danmark (orsaka av ymiskum reglum í …
Avlurtingarpakkin stig móti avtøku av fólkaræði
Evropeiski dómstólurin ógildaði í gjár ES direktivið um avlurting av ES-borgarum, tí staðfest varð, at direktivið gongur móti grundleggjandi mannarættindum um frið einstaklingsins. Men verandi samgonga í Føroyum letur seg ikki vika av hesi niðurstøðu …
Skal ferðafólkatalið økjast, má innsatsurin eisini økjast
Triðja av fýra greinum um, hvussu tóm hotelkømur verða fylt, eftir Elina Brimheim Heinesen, fyrrverandi stjóra í SamViti: Eins og fiskur ikki svimur upp á land av sær sjálvum, koma ferðafólk heldur ikki til Føroya av …
Er grindadrápið vert at varðveita?
Føroyskur samleiki í nýggjum tíðum – partur I: Hvørjar orsøkir eru til at halda fast við at drepa grind? Kann hetta gerast á burðardyggan, skynsaman hátt, har djórini verða avlívað so humant sum gjørligt? Kann …
Stovnið eftirskúla í Føroyum fyri føroysk børn, sum búgva uttanlands!
Nú er so nógv tos um, hvussu vit skulu fáa fleiri føroyingar at flyta aftur til Føroya. Eg haldi, at vit skulu stovna ein eftirskúla í Føroyum fyri børn hjá føroyskum foreldrum, sum búgva uttanlands. …
Vantandi førleikarnir, sum PISA-kanningin vísti, er eisini úrslit av vantandi miðlatilfari til børn og ung á føroyskum!
Tað undrar meg, at øll bara tosa um vánaliga undirvísing í skúlanum, tí tað er ikki bara í skúlanum, børn og ung læra… Hví tosa so fá í hesum høpi um ta massivu ávirkan, sum …
Skerjir trúarfrælsið at hevja trúgv til lóg
Nú løgtingið skal taka støðu til uppskot um at broyta hjúnabandslógina, so hon framyvir loyvir samkyndum at ganga saman í borgarligt hjúnaband, eru fólk enn einaferð á gosi – eins og hvørja ferð, tá royndir …
Flyta drívmegi frá rávøru til handil og tænastu
Frá veiðu- til vitanarsamfelag II: Fyritreytirnar fyri at skapa kappingarføri snúgva seg í dag í høvuðsheitum um evnini hjá vinnulívinum til at skifta frá reinari rávøru- og ídnaðarframleiðslu sum fremstu búskaparligu drívmegi til meira fjølbroyttar …
Sleppið lívshættisligu hvørvisjónini
Í okkara lítlu verð her í Norðuratlantshavi kenna vit okkum ofta fjart frá heiminum kring okkum, men kreppan, vit uppliva í løtuni, er partur av eini heimskreppu, elvd av eini í botn og grund órealistiskari …
Hvat stremba vit eftir?
Eitt samfelag, har alt verður roknað í pengum, og virði okkara sum menniskju bert verður mett í mun til, hvussu nógv vit megna at forvinna, leggur eitt øgiligt trýst á menniskju. Tá lívið hjá hvørjum …
Maðurin í oyðimørkini
Lat meg siga søguna um mannin í oyðimørkini. Hetta er ein sonn søga. Nei, tvætl, kanska ikki heilt, men kortini. Hetta er ein søga, sum eg fann uppá fyri mongum árum síðani, íblást av einum …
Nýggjárslyfti: Halda 10 reglur fyri gott samskifti
Eitt gott nýggárslyfti er at lova sær sjálvum at gera sítt besta fyri at vera í betri samljóði við síni nærmastu og sínar kringumstøður í nýggja árinum. Men fyri at kunna vera tað, er neyðugt …
Til nýggja býráðið: Havnin skal vera eitt bankandi hjarta
Góða Havnar Býráð, Nú tit eru í ferð við at skipa tykkum, kunnu vit, sum búgva í Havn, bara vóna, at hetta nýggja býráðið veruliga fer at gera ein jaligan mun fyri býin, so vit …
Hvør eigur ogn Føroya fólks?
ESSAY: Politiska viðgerðin av fiskivinnunýskipanini hevur sum kunnugt elvt til harðligt kjak um framtíðar umsitingina av náttúrutilfeinginum, av summum rópt “fólksins ogn”. Fólk eru sera ósamd um, hvat kann loysa seg best búskaparliga, og hvat …
Manglandi sømdir fyri nýhugsan fær fólk at rýma úr Føroyum
Um fólkatalið veruliga skal vaksa, og um føroyingar – serliga teir av kvennkyni – skulu støðast í Føroyum, má arbeiðs- og útbúgvingarmarknaðurin her á landi gerast nógv rúmligari. Vilja vit hava fleiri at venda aftur …
Sea Shepherd lógin skapar ein fólkaræðisligan og praktiskan trupulleika
Løgtingið vil nú fremja eina lóg, sum skal eitast fyri at gera tað lættari at útihýsa felagsskapum sum Sea Shepherd. Men vit koma ikki av við trupulleikan við at samtykkja eina slíka lóg. Aktivistarnir broyta …
Meira jaligt hugflog í ferðavinnu
Onnur av fýra greinum um, hvussu tóm hotelkømur verða fylt, eftir Elina Brimheim Heinesen, fyrrverandi stjóra í SamViti: Skal gongd koma á ferðavinnu, má vinnan varpa ljós á potentialið í ferðavinnuni. Elin Brimheim Heinesen hugleiðir …
Koma ikki víðari við grenji
Frá veiðu- til vitanarsamfelag III: Høvuðsvinna okkara er í kreppu, og tosað verður tí um víðagitna triðja beinið, sum skal bjarga búskapinum. Men hvussu skapa vit betri fortreytir fyri menning av verandi vinnu og fyri …
Fyrireiking til fíggjarligt skrædl
Alheims búskaparkreppan er nú so mikið álvarslig, at alt fleiri búskaparfrøðingar meta, at um fleiri av heimsins fremstu londum ikki fáa tamarhald á sínari skuld, máast grundarlagið so mikið undan alheims peningakervinum, at øll skipanin …
Upplivingarbúskapur millum trot og yvirflóð
Vit liva í einum politiskt stýrdum búskapi, sum fullkomiliga hevur vent alt á høvdið. Vit bera okkum at, sum um náttúran er ein ótømandi kelda, og halda tí, at vit kunnu byggja búskap okkara á …
Skapanarevni stóran týdning fyri búskapin
Hvussu ber tað til, at summi lond (ella býir) klára seg betri enn onnur, hóast atkomiliga ítøkiliga tilfeingið kann vera væl meira avmarkað, enn tað er í fátækari londum? Hvussu ber tað til, at summi …
Er mentan bara fjas?
Eftir Elina Brimheim Heinesen Ert tú ein av teimum, sum heldur, at mentan bara er nakað uppgjørt fjas, sum tey allarflestu gott kundu verið fyriuttan? Ert tú ein av teimum, sum spyr: “Hvat skulu vit …
App’ropos Elin Brimheim Heinesen í Góðan Morgun Føroyar
App’ropos Elin Brimheim Heinesen, 4. dec. 2012: Rúni Jákupsson prátar við Elina Brimheim Heinesen, samskiftisráðgeva, sum greiðir frá sínum trimum yndisappum. Trýst HER fyri at lurta - ella tak niður HER. App’ropos var fastur týsdagstáttur í Góðan morgun Føroyar í …
Tín samstarvsfelagi
Permanent link to this article: http://heinesen.info/wp/fo/
Tørvar tær hjálp?
Tørvar tær hjálp til betri samskifti? HEINESEN.info kann vera tín: teksthøvundur, handritahøvundur, journalistur, ritstjóri, týðari, rættlesari, samskiftisráðgevi, verkætlanarleiðsluráðgevi, vevstjóri, heimasíðuinnihaldsmennari, fyrireikari av spurnarkanningum o.ø., fyrilestra- og uppleggshaldari, skeiðs- og / ella ráðstevnufyriskipari, fyriskipari av mentanar- og tónleikatiltøkum, listafólkaumboð, fyriskipari, bíleggjari, ferðaleiðari, vegleiðari, íblásari, samrøðufelagi, ‘coach’ osfr. HEINESEN.info framleiðir eisini greinir og annað skrivað tilfar til dagbløð, tíðarrit, heimasíður, film, …
Bíligari flogferðaseðlar nú!
So leingi, sum tað er so lutfalsliga dýrt at flyta fólk og farm millum Føroyar og umheimin, verður sera torført at fáa fleiri fólk til Føroya og harvið skapa nóg stórt grundarlag fyri øktum virksemi í landinum. Men økja vit um samferðsluna – t.d. við at bjóða bíligari flogferðaseðlar – setir bara hugflogið markið fyri …
Syndanna fyrigeving
Í litríka rabarbukvarterinum í Havnini standa eini lítil gul hús av betongi við reyðum vindeygum og ljósagrønum blikktaki. Har búgva hjúnini Marin og Hans Petur Joensen saman við einasta vaksna soni teirra, Jógvani, og ommu hansara Jovinu. Jógvan er ein forkelaður og sjálvsøkin ótangi. Hóast hann er vorðin 38 ára gamal, býr hann heima enn. …
Jaliga støk
Pør – pør – pør! Keðiligt, at síggja tey alla staðni, tá ein er stakur, ha? Tá er skjótt at fara og droyma um at fáa sær sjeik/dámu sum skjótast. Um ikki annað kanst tú troysta teg við, at tíbetur verður tú ikki longur sædd/ur líka so nógv niður á sum stakur/støk, sum fyrr í …
“Eg eri ósamdur í tí, tygum siga, men eg vil verja tygara rætt til at siga tað, um eg so skal lata lív fyri tað.”
Fólk hava spurt meg: “Hví hevur tú so nógv ímóti grindalógini? Er tað ikki týdningarmiklari at hava meira fyrilit fyri føroyingum sjálvum, heldur enn at hugsa so nógv um ferðafólk og útlendingar? Hevur tú nakað ímóti, at føroyingar drepa grind ella hvat?” Nei, eg havi einki ímóti grindalógini sum heild. Hetta snýr seg ikki um …
Flaggdagsrøða: Felagsskapur fortreyt fyri frælsi
Røðan hjá Elini Brimheim Heinesen hildin á Vaglinum í Havn flaggdagin 25. apríl 2015. Hendan útgávan er tann upprunaliga, sum er eitt lítið vet longri enn tann, hildin á Vaglinum, ið var stytt eitt sindur orsaka av nógva regninum. Góðu áhoyrarar, Tá íslendska Altingið helt 1.000 ára føðingardag á Tingvøllum í 1930, var føroyska flaggið …
Manglandi sømdir fyri nýhugsan fær fólk at rýma úr Føroyum
Um fólkatalið veruliga skal vaksa, og um føroyingar – serliga teir av kvennkyni – skulu støðast í Føroyum, má arbeiðs- og útbúgvingarmarknaðurin her á landi gerast nógv rúmligari. Vilja vit hava fleiri at venda aftur og geva færri orsøk til at fara, mugu vit hugsa nógv minni siðbundið. Kreativitetur manglar ikki millum føroyingar, men fær …


text:
Tak A-stuðulin við tær til Føroya
Fólk, sum eru útbúgvin á donskum lærustovni, sleppa beinleiðis í danskan A-kassa. Tey hava eisini kunnað farið til onnur ØES og ES-lond við hesum fíggjarstyrki í tríggjar mánaðir – men eru tey farin til Føroya, hava tey mist stuðulin.
Hetta hevur gjørt, at nógvir føroyingar ikki eru farnir til Føroya at leita sær starv, tí hevur teir hvørki kunnað verið í danska A-kassanum ella í ALS.
Millum yvirskipaðu málini hjá Javnaðarflokkinum á Fólkatingi er at gera tað smidligari hjá føroyingum at koma heim eftir loknan lestur, og ein partur av hesum er at beina burtur marknaforðingar, sum eru millum Danmark og Føroyar.
Og 1. januar kemur broytingin, sum eru fingin í lag eftir gott samstarv millum fleiri partar. Vinnumálaráðið fer í næstum formliga at gera avtaluna við danskar myndugleikar, og frá 1. januar 2015 kunnu føroyingar koma til Føroya í tríggjar mánaðir uttan at verða koyrdir úr danska A-kassanum.


text:
FM 2015 - Torkil gjørdist trífalt FM vinnari
Í døgunum frá 13. til 15. august skipaði Tórshavnar Súkklufelag fyri FM í landavegsúkkling. Kappast bleiv dag um dag og burtursæð frá hósdegnum, bleiv kappast í fagrasta veðri.
Hódagin bleiv kappast í landavegsúkkling, fríggjadagin í einkultstarti og leygardagin í býarsúkkling. Ongin ivi var um hvør sterkasti súkklarin var, og allar dagar var sigurin hjá Torkil Veyhe sannførandi. Ongini kundi bjóða honum av, og ongin megnaði at halda hjólið tá hann setti ferð á súkkluna.
Tað er ikki heldur ikki so undarligt, eftirsum Torkil dagliga koyrur í besti deildini í Danmark, har hann lesur og býr.
Serliga áhugavert var úrslitið í Vágunum, tá kappast varð í einkultstarti. Koyrt bleiv 30 km framvið Leitisvatni, koyrt bleiv tríggjar ferðir millum FK í Miðvági og Flogvøllin.
Meðalferðin hjá Torkil var 43 km/t, og tað er rættiliga gott tá hugsað verður um, at súkklarin skal heilt niður í ferð hvørja ferð vendast skuldi.
Gunnar Dahl-Olsen fekk vann trý silvurheiðursmerki og Sigmund Olsson tvey bronsuheiðursmerki. Jóanis Albert Nielsen, ið luttók á føroyska súkklulandsliðnum á Jersey fyrr í summar, luttók bara fríggjadagin, tá kappast varð í einkultstarti. Tað bleiv til eitt triðjapláss á heimavølli.
Stuttligt var at fylgja motiónsbólkinum eftirsum sera javnt var millum teir fremstu. Rógvi Róin, Jan Hjaltalin, Kjartan Egholm og Jógvan Lorenzen vóru javnir í styrki. Teir skiftust eisini um at vinna. Rógvi vann einkultstartin, Jan landavegsúkklingina og Jógvan býarsúkklingina.
Tvær systrar bjóðaðu hvør øðrum av, og vóru tað vestmannasystrarnar Birita og Svanna Poulsen, sum nú báðar eru farnar at súkkla.
Birita luttók ikki hósdagin, men var við fríggja- og leygardagin. Birita hevur vant súkkling nakað longri enn Svanna, og tað sást kanska aftur í einkultstartinum, tá Birita vann við umleið fýra minuttum. Men báðar vóru stinnar og spennandi verður at fylgja teimum næstu árini. Kanska fara tær at umboða Føroyar í Gotlandi? Livst so spyrst.
Føroyska súkkluárið endar við FM, og hetta vóru tí seinastu kappingarnar í ár.


text:
Blokkurin til Føroya er ein partur av samlaðu donsku fíggjarlógini, og tí verður ikki ein serstøk atkvøðugreiðsla um blokkin, sum mong tykjast halda.
Eftir eitt innslag í Degi og Viku
fríggjakvøldið hava fleiri havt at mær, tí eg ætli at atkvøða fyri eini semju millum
landsstýrið og donsku stjórnina um hægri blokk, um henda semja verður partur av
donsku fíggjarlógini.
Eg skal tí greiða frá orsøkini:
Javnaðarflokkurin segði púra greitt í
valstríðnum, at vit IKKI ætlaðu at draga føroyskan partapolitikk niður á
Christiansborg. Hinvegin lovaðu vit, at vit í okkara virki á Fólkatingi skuldu
virða tann meirilutan, sum situr í Føroyum.
Nú hendi tíverri tað eftir løgtingsvalið, at
Føroyar fingu mest reaktioneru samgongu, vit nakrantíð hava havt. Tað haldi eg
sjálvsagt sera lítið um.
Men í mínum starvi á fólkatingi má eg kortini
virða henda veruleika. Eg kann ikki gjøgnum fólkatingið fara í víggj ímóti tí
demokratiska meirilutanum í Føroyum. Okkara innlendis partapolitiska stríð skal
eftir mínum tykki førast í Føroyum - ikki í Danmark.
Partur
av fíggjarlógini
Annars er at siga, at ein møgulig semja um hægri
blokk IKKI kemur til atkvøðugreiðslu fyri seg. Semjan kemur einans í
fólkatingssalin sum ein partur av donsku fíggjarlógini. Eg hevði sostatt bara
kunnað atkvøtt ímóti við at atkvøtt ímóti allari fíggjarlógini.
Og tað hevði absolutt ongan mun gjørt. Tað er
vanligt í Danmark, at fíggjarlógin verður samtykt við sera stórum meiriluta.
Tvs. at tá samráðingarnar eru lidnar, so virða øll úrslitið. Eisini tey, sum
sita í minniluta. Og tað er longu greitt, at Venstre fer at stemma fyri
hesaferð.
Eg stemmi eisini fyri donsku fíggjarlógini. Tað
geri eg m.a. fyri at virða úrslitið av teimum tingingum, sum eg sjálvur havi
við danskar ráðharrar - m.a. um ætlaðu sparingarnar innan løgregluna í Føroyum.
Men eg geri tað eisini fyri at virða úrslitið
av teimum samráðingum, sum verða millum Danmark og Føroyar um blokkin. Tað
haldi eg, at eg sum føroyskt fólkatingsumboð eigi at gera.
Eg sigi sjálvsagt eisini - á røttum stað -
mína erligu meining um ætlanina at hækka blokkin. Men eg geri samstundis púra
greitt, at hetta er eitt mál millum landsstýrið og donsku stjórnina.
Føroyskur flatskattur - donsk lántøka
Sum Søren Espersen segði í útvarpinum í gjár,
er helst undirtøka í Danmark fyri at tiðna blokkin.
Men um tað fer at eydnast landsstýrinum at
HÆKKA blokkin, er helst ivasamt.
Fastfrystingin byggir jú á avtalur, sum eru
gjørdar á hvørjum ári í eini níggju ár. Eitt samt løgting hevur í flestu førum
staðið aftanfyri. At uppsiga slíkar avtalur við afturvirkandi kraft er sera
óvanligt - og ið hvussu er hevur landsstýrið ikki krav uppá nakað.
Danski fíggjarmálaráðharrin kann heldur ikki
bara taka nærum 200 milliónir úr statskassanum. Hann er jú skralltómur.
Pengarnir mugu lænast.
Undir slíkum umstøðum er ikki ósannlíkt, at
danska stjórnin fer at hyggja at, hvat pengarnir skulu brúkast til. Og so er
spurningurin, um hon vil fíggja føroyskan flatskatt við danskari lántøku...
Eg veit tað ikki. Og tað er ikki mítt borð. Eg
kann bara hugsa mær, at samráðingarnar verða truplar.
Men uttan mun til hvat úrslitið verður, hevði
tað verið púra skeivt av mær sum føroyskum fólkatingsmanni at atkvøtt ímóti
eini avtalu, sum Føroya Landsstýri ger.
07. Sep 2018
Stjórnin vil brúka 15 mió. til at økja kunnleikan, og borgarar skjóta upp, at Ríkisfelagsskapurin skal á tímatalvuna. Alt í samsvari við tað, Javnaðarflokkurin leingi hevur virkað fyri.
20. Jun 2018
Nógv bendir á, at eitt altjóða veiðibann er ávegis. Bannið fevnir millum annað um veiðu eftir lunda og álku, og hetta kann raka Føroyar umvegis danska limaskapin í altjóða avtalu. – Eg fari at gera mítt til at steðga hesum, sigur Sjúrður Skaale um málið, sum verður viðgjørt í fólkatinginum í næstum.
24. Mai 2018
Í dag var fundur við løgreglumálaráðharran um politistøðina í Havn.
15. Mai 2018
- At fáa henda dialogin í lag var endamálið við at taka málið upp, sigur Sjúrður Skaale.
03. Mai 2018
Bjarni Hammer fer at røkja fólkatingssessin hjá Javnaðarflokkinum frá mánadegnum.
20. Apr 2018
Fakið hevur verið undir trýsti í fleiri ár, og nú leggur Københavns Universitet upp til at strika undirvísingina heilt. – Vitanin um Føroyar er frammanundan lítil í Danmark, og tað ger hetta stigið enn meira harmiligt, sigur Sjúrður Skaale, sum vil hava donsku stjórnini at svara eina røð av spurningum í hesum máli.
21. Feb 2018
NÝGGJ FRÁGREIÐING: BREXIT FÆR AVLEIÐINGAR FYRI FØROYSKA FISKIVINNU
Tá Bretland tekur seg úr ES, mugu Føroyingar gera nýggja fiskiavtalu við Bretar. Vit fiska nógv í bretskum sjógvi og útflyta nógv til Bretlands. Avtalan hevur tí stóran týdning fyri okkum - størri enn fyri Bretland. Les meira um hetta, Brexit samráðingar við ES og um strandarlandið Stórabretland í nýggju frágreiðing okkara "Brexit: Avleiðingar fyri føroyska fiskivinnu".
25. Jan 2018
Føroyingar hava bíðað nóg leingi eftir, at tað fer at bera til at brúka MobilePay í Føroyum. Sjúrður Skaale vil tí hava donsku stjórnina at leggja trýst á fíggjarliga geiran.


text:
Stórliga elskaður
Ein vinur mín umrøddi ommu sína sum eina, ið hevði størstu ávirkan í lívi hansara. Táið hann var tilkomin, hevði hann eina mynd av henni standandi á skriviborðinum fyri at minna seg á hennara treytaleysa kærleika. Hann segði: "Í verunleikanum trúgvi eg, at hon hjálpti mær at læra, hvussu eg átti at elska".
,
Ikki øll menniskju hava haft eina líknandi roynd av menniskjakærleika, men gjøgnum Jesus Kristus kunnu vit øll fáa royndir av at vera elskaði av Gudi. Í fyrsta Jóhannesarbrævi 4. kapitli kemur orðið "at elska" fyri 27 ferðir, og kærleiki Guds gjøgnum Kristus Jesus siteraður, har keldan av kærleika Guds vellir fram, ikki at vit hava elskað Gud, men at Hann hevur elskað okkum og sent Son Sín til bót fyri syndir okkara (1.Johs.4,10). "Vit hava lært at kenna og hava trúð kærleikanum, ið Gud hevur til okkara" (v.16). "Vit elska, tí Hann elskaði okkum fyrst" (v.19).
Kærleiki Guds er ikki bert ein dryppandi krani, ella ein brunnur, sum vit sjálvi mugu grava okkum. Tað er rennandi streymur, sum fløðir fram úr hjarta Hansara til okkara. Hvat so enn okkara familju bakstøði er, ella royndir í lívinum - antin vit kenna okkum elskaði av øðrum ella ikki - so kunnu vit kenna kærleika. Vit kunnu drekka úr ótømandi kærleikskeldu Hansara, og vit kunnu geva tað víðari til onnur.
Í Jesus Kristusi, Frelsara okkara, eru vit høgt elskaði.
Umsett úr "Our Daily Bread"
Mikkjal á Bergi


text:
Týr (gudur)
Týr er krígsgudur í norrønu gudalæruni. Hann misti høgru hond, tá hann legði Fenrisúlvin í fjøtur.
Vit hitta Týr í Hymiskviðu í eldru Eddu, har hann hjálpir Tóri at fáa eitt kar, ið er nóg stórt til at bryggja øl til allar gudar í einum.
Sambært yngru Eddu er Týr sonur Óðins, men sambært Hymiskviðu er hann sonur jatnans Hymis.
Týsdagur er uppkallaður eftir Týr, eins og ónsdagur og tórsdagur (suðuroyarmál) eru uppkallaðir eftir Óðini og Tóri.
Keldur[rætta | rætta wikitekst]
- Michelsen, Ólavur: Norrøn gudalæra. Føroya Skúlabókagrunnur (1968)
- Tyr (krigsgud) - Wikipedia (danskt)


text: Tað gongur einki serligt hjá USA Swimming fyri tíðina, eftir at fjølmiðlarnir byrjaðu at bora í søgunum um misnýtslu av børnum í amerikanskari svimjing. Fyrst vóru tað sjálvar ákærurnar um misnýtslu, og síðani ákæra um at USA Swimming ikki gjørdi nógv mikið. Síðani vísti USA Swimming á nýggjar leiðireglur, sum viðmerkjarar tó ikki hildu vera nóg mikið. Og nú skrivar The New York Times um tveir dómarar, sum meta seg vera útifrystir nú, tí at teir hava talað at tí tey kalla “a culture of sexual misconduct by coaches certified by the organization”. Lesið her á nytimes.com.


text:
Mai verður stóri superhetju mánaðin í ár. Captain America: Civil War og X-Men: Apocalypse koma út í mai. Tilsamans havi eg funnið 6 potentielt góðir filmar, sum koma út hendan mánaðin. Burtursæð frá superhetju filmunum, eri eg serliga spentur uppá the Nice Guys og Neighbors 2.
4. Mai
Captain America: Civil War er á stødd við Avengers filmarnar – við Ant-Man, Iron Man, Black Panther, Falcon, the Winter Soldier, Black Widow, Vision, War Machine, Scarlet Witch, Hawkeye og Spider-Man. Wow! Hasin listan endaði næstan ikki
Fox hevur áður átt rættin til at brúka Spider-Man. Men Marvel og Fox hava gjørt eina avtalu, har teir kunnu deilast um superhetjuna. Hetta er aftaná the Amazing Spider-Man 2 floppaði hjá Fox.
Tað verður spennandi at síggja Spider-Man saman við Marvel legendunum, har hann hoyrir heima.
Civil War er ein legendarisk Marvel søga, um óeinigheitir millum Iron-Man og Captain America. Hetta noyðir teir báðar í eitt kríggj móti hvørjum øðrum.
13. Mai
Jodie Foster er farin frá sjónleikaralívinum til at leikstjórna filmar.
Við George Clooney og Julia Roberts, má hesin filmurin hava okkurt spennandi í ermuni. Men tað eru ikki bara nøvnini, ið er tiltalandi her. Filmurin sær spennandi út.
Lee Gates er vertur í einari beinleiðis íløgusending. Hann verður, saman við sínum framleiðara, settur í eina ræðuliga støðu, tá ein óheppin íløgumaður, við einari løddari byrsu, brýtir seg inn í sjónvarpsrúmið.
20. Mai
Neighbors 2: Sorority Rising
Eg kom av óvart á trailarin til hendan filmin. Tí var tað heilt óvæntað at ein uppfylgjari til Neighbors var á veg.
Men Seth Rogen og Zac Eftron eru aftur. Fara teir at vera high? Allarhelst. Neighbors 1 var sera undirhaldandi. Vónandi verður Neighbors 2 á sama støði.
Ì Neighbors 2 fáa Mac og Kelly aftur problemir, tá eitt nýtt sorority flytir inn við síðuna av. Hesa ferð eru tað ikki villir drongir, men gentir. Tá tey ikki vita hvat tey skulu gera, fáa tey hjálp frá fyrrverandi rivalinum, Teddy Sanders.
The Nice Guys
Kiss Kiss Bang Bang, við Robert Downey Jr. og Val Kilmer, er ein av mínum favoritt filmum. The Nice Guys er leikstjórnaður av sama manni, Shane Black. Hann hevur áður skrivað manuskriptini til Lethal Weapon filmarnar, the Last Boy Scout og Last Action Hero.
Ryan Gosling er privat detektiv í 70’unum. Ein pornostjørna er deyð og ein genta er vekk. Saman við Russell Crowe, ið er ein leigurhermaður, roynir hann at loysa gátuna.
27. Mai
X-Men: Apocalypse
Tað er ótrúligt at X-Men kláraði at at hála seg úr rennuni aftur, aftaná X-Men: The Last Stand. Tann filmurin var ein vanlukka. Men nú eru vit komin á endan av einari nýggjari trilogi. Seinasti filmurin, X-Men Days of Future Past, er nokk tann besti X-Men filmurin higartil. Vónandi er X-Men: Apocalypse líka góður.
Fyrsti mutanturin nakrantíð, Apocalypse, er ódeyðiligur. Tá hann vaknar, aftaná at hava sovið í yvir túsund ár, er hann ikki nøgdur við heimin sum hann er. Hann tekur tí stig til at gera nakað við tað og útrudda øll vanlig menniskju.
Alice Through the Looking Glass
Tim Burton setti lív í Alice in Wonderland universið aftur. Tað eru nógvir filmar og teknifilmar gjørdir av Alice in Wonderland gjøgnum tíðina. Men hetta var tann fyrsti modernaði filmurin. Tim Burton vendur ikki aftur til Alice Through the Looking Glass, men allir uppruna sjónleikararnir eru við. Johnny Depp, Anne Hathaway og Helena Bonham Carter.
Alice fer aftur til Wonderland, men the Mad Hatter er í vanda. Alice er noydd at hjálpa the Mad Hatter úr klørnunum á Time, ið ætlar at oyðileggja Wonderland.


text:
BráðsjúkutryggingHevur tú Heimláns- og /ella Kundatrygging í Norðoya Sparikassa, kanst tú tekna eina Bráðsjúkutrygging. Hendan tryggingin skal teknast, áðrenn tú ert fylt/ur 50 ár.
Børn í aldrinum 28 dagar - 18 ár eru eisini fevnd av tryggingini, við 60 % av tí, sum tryggingartakarin er tryggjaður fyri.
Bráðsjúkutryggingin er galdandi, til tú hevur fylt 67 ár.
Tryggingarupphædd
Við Bráðsjúkutryggingini kanst tú velja millum hesar upphæddir:
Upphædd Gjald um mánaðin
kr. 50.000 kr. 40,87
kr. 100.000 kr. 79,49
kr. 150.000 kr. 112,11
kr. 200.000 kr. 147,74
Roykjarar gjalda eitt hægri gjald pr. mðr.
Soleiðis teknar tú Bráðsjúkutrygging
Ynskir tú tekna Bráðsjúkutrygging, kanst tú fylla út oyðubløðini niðanfyri. Tekningarblaðið skal sendast til Norðoya Sparikassa til ingun@ns.fo og heilsuváttanin til Betri Pensjón pensjon@betri.fo.
Bráðsjúkutryggingin er í samstarvi við Betri Pensjón og tekur við eina mánað eftir, at tryggingin er teknað. Hetta er treytað av, at Betri Pensjón góðtekur heilsuváttanina.
Tryggingarútgjald
Um tryggingartakarin og/ella barn hjá tryggjaða millum 28 dagar og 18 ár fær staðfest eina bráðsjúku - sí "Tryggingartreytir fyri bráðsjúkutrygging" - verður upphæddin útgoldin til tryggingartakaran.
Upphæddin verður ikki skattað.
Uppsøgn
Vilt tú strika tryggingina, kann hon sigast upp skrivliga til fyrst í einum mánaði.
Heilsuváttan Heimláns- Kunda- og Bráðsjúkutrygging2.pdf
Broyting av verandi tryggingum.pdf
Almennar tryggingartreytir.pdf


text:
Lettland er mitt ímillum hini bæði Baltalondini. Landið hevur langa strond, har eru tríggir stórir havnabýir, sum síðan í miðøld hava verið týdningarmiklir handilsbýir. Veðurlagið er kaldligt og slavið, og tí leggja bøndurnir mest dent á at halda mjólkneyt og sláturneyt. Síðan landið gjørdist frælst ríki í 1991, hevur verið roynt at menna landbúnað, skógarvinnu og fiskivinnu, vinnuvegir, sum tungídnaðarætlanir sovjetstýrisins høvdu trokað burtur.
Høvuðsstaðurin í Lettlandi, Riga, hevur verið týðandi handilsbýur síðan í miðøld. Hann er helst lívligasti høvuðsstaður í Baltalondum og er virkin mentanarmiðdepil. Lettland hevur sterk søgulig bond til Týsklands, hetta sæst týðiliga á hvørjum horni í Riga - í byggilistini, á mótanum, og her eru mong týsk ferðafólk.
Í útnirðingshorninum á teimum ovurstóru víddum, sum einaferð vóru Sovjetsamveldið, eru nú fyra sjálvstøðug lond. Trý teirra, Estland, Lettland og Litava, eru út ímóti Eystarasalti. Hesi trý londini verða undir einum kallað Baltalond. Fjórða landið, Hvítarussland, er inni í landinum. Lendið er láglendi við heyggjum, áum, vøtnum og mýrum; veðurlagið er kalt og vátligt. Lítið ráevni er í hesum strálbygdu londum. Mentanin er ymisk úr landi í land, og fólkið er illa roynt og hevur í øldir tolt nógv, tí at tey hava leingi staðið undir øðrum størri tjóðum. Londini hava verið vígvøllur í stórveldabardøgum.
Frælsisstríðið í teimum trimum Baltalondunum átti sín stóra part í, at Sovjetsamveldið fall í 1991. Eitt av frælsistiltøkunum var, at fólk tóku saman hendur og gjørdu manngarð ígjøgnum øll trý londini. Baltafólkini royna nú at knýta samstarvsbond við grannalond síni, serstakliga Pólland og Finnland.
Av tí at dyrkilendið nógvastaðni ikki er so gott, og veðurlagið er kalt og vátligt, er avmarkað, hvat veksur. Høvuðsgrøði er korn, epli og sukurrøtur. Vátligu markirnar verða nýttar til beiti. Fiskiskapur er týdningarmikil vinnuvegur í Baltalondum.
Kelda: Heimsins lond. Bókadeild Føroya Lærarafelags og Føroya Skúlabókagrunnur. Tórshavn 1999.
Høvuðsstaður: Riga
Vídd: 64.589 km2
Fólkatal: 2.277.000
Alment mál: lettiskt
Átrúnaður: kristindómur 90%, aðrir 10%
Stýrirlag: fólkaræði, fleirflokkaskipan
Gjaldoyra: lats (LVL)


text:
SAMVINNAN skrivar: Samvinnan er eitt áhugafelag fyri føroysk lesandi á Copenhagen Business School. Samvinnan virkar fyri at savna og samansjóða tey føroysku lesandi, soleiðis at vit sum ein eind kunnu skapa tættari knýti til føroyska vinnulívið og onnur áhugafeløg.
Endamálið við áhugafelagnum Samvinnan er eisini at geva okkum lesandi eitt andlit, soleiðis at vit eru løtt at finna, tá ið tørvur er á okkum. Her verður hugsað um arbeiði í summarfrítíðini, lestrararbeiði ella arbeiði eftir loknan lesnað.
Vit vilja eisini styrkja møguleikarnar til at skriva tíðarhóskandi uppgávur um føroyskar fyritøkur; bacheloruppgávu, høvuðsuppgávu osfr. Hetta kervið skal eftir ætlan styrkja møguleikarnar hjá okkum lesandi, men eisini hjá føroyska vinnulívinum.
Vitja tey á Samvinnan.com.


text:
Orð: Petur Jacob Sigvardsen
Viðmerking: Yrktur um jóansøkumundið 2007.
Úr fylginum ein seyður mundi fara,
men góði hirðin vildi ei seg spara,
í bjarglendi og brøttu skor so gjarna
hann leitaði og fann hin burtur farna.
Ein kona misti dýru drakmu sína,
hon kveikir ljós, so myrkrið skuldi dvína,
og sópar húsið, leitar – syrgin kvinna,
inntil hon drakmu sína kundi finna.
Stór gleðistund hjá teimum upp var runnin,
tá seyðurin og drakman vóru funnin,
at samgleðast tey buðu vinarskara
til gleði, sum um ævir við skal vara.
Í himni meiri enn skal verða gleði
hjá einglum Guds á mikla frelsudegi,
tá syndari sær heim vil aftur leita,
so Jesus honum frelsu, frið kann veita.
Tú, Kristus, komst í henda heimin karga,
tí okkum syndarum tú vildi bjarga.
Gud, gævi, at tú finnur meg og míni,
ja, alt títt fólk í frelsuætlan tíni!


text:
Triðja krimisøgan fyri børn er komin út. Tað eru detektivarnir Lassi og Maia hjálpa løgregluni at loysa brotsmál. Hendan gongur fyri seg í sirkusi, har alt ikki er so stuttligt, sum tað átti at verið í einum sirkusi.
Roykurin av saguspønum og poppkori fyllir luftina í tí stríputa tjaldinum. Í Sirkus Splendino gera gandakallurin Trocadero og íspegilin Bobo síni kynstur í manesjuni.
Áskoðararnir hugna sær óført og vita ikki, at illgerðir verða framdar teirra millum. Mappur, telefonir og hálsketur hvørva sum døgg fyri sól mitt undir sýningini.
Aftur


text:
Orð: Isaac Watts
Týtt: Edmund í Garði
1. O, Guð, vár hjálp í farnu tíð,
vár viti fyri stavn,
vár trygga vernd í ódn og stríð,
várt heim í himmalhavn.
2. Í sælum friði tætt at tær
títt fólk sær bygdi bú.
Tín sterki armur verja var
og verjir okkum nú.
3. Alt áðrenn sól og stjørnufjøld
og fold bar fjall og dal,
vart tú, o, Guð; um alla øld
tú ævigt vera skal.
4. Og túsund øldir tykjast tær
sum kvøldarstundin her,
sum vøkan tann, ið dagin sær,
tá sól úr kavi fer.
5. Men lív várt við hin stríða streym
ber okkum skjótt av stað,
kann metast við ein bráðan dreym,
við leyv ein heystardag.
6. O, Guð, vár hjálp í farnu tíð,
vár viti fyri stavn,
leið tú oss trygt um deyðans ríð,
heim í tín faðirfavn.


text:
Hvussu ofta tekur Landssjúkrahúsið praktikantar?
Fysioterapideildin á Landssjúkrahúsinum er fast praktikkstað hjá skúlunum í Esbjerg og ad hoc praktikkstað hjá øðrum skúlum.
Nær byrjar praktikkin?
Modul 4 sum er 2 vikur – Modul 9 sum er 9 vikur – Modul 12 sum er 10 vikur. Lesandi koma í februar ella í september.
Hvussu leingir varðir hon?
Praktikktíðin er 2 – 9 ella 12 vikur.
Hvussu nógv lesandi eru hvørja ferð?
Ymiskt, í mesta lagi 6 í senn.
Yvirskipað krøv
Hvørt modul er neyvt lýst.
Tann lesandi skal í klinisku tilgongdini royna autentiskar fysioterapeutiskar støður og sjúklingagongdir, saman við fysioterapeutum og øðrum starvsbólkum.
Samband
Anna Maria Joensen, kliniskur vegleiðari, T-postur: lsannje@ls.fo ella Álvur Hansen, leiðandi fysioterapeutur,
T-postur: alvur.hansen@ls.fo


text:
Námsráðgevar til fólkaskúlan
Ynskir tú at standa á odda fyri fakligari og námsfrøðiligari menning og hevur gott innlit í viðkomandi lærugreina- ella læriøki, so hevur tú møguleika at gera tína ávirkan galdandi sum námsráðgevi.
Málið er at byggja upp eina ráðgevaskipan við atliti at fjølbroytta virksemi og endamálsorðing fólkaskúlans. Ráðgevin verður tí eisini partur av tvørgreinaligum samstarvi. Í fyrsta lagi verður søkt eftir fýra námsráðgevum í ávikavist:
- føroyskum og lesimenning
- náttúruvísindaligum lærugreinum – í fyrstu atløgu støddfrøði
- handaverki og list
- fremmandamálum
Um starvið
Ráðgevin skal fylgja við í tí, sum hendir innan lærugreinaøkið, og skal sum part av hesum kunna seg um námsætlanir, námfrøðiliga gransking og fakligu avbjóðingarnar og menningina, sum eru á fólkaskúlaøkinum í londunum kring okkum, serliga í Norðurlondum.
Ráðgevin skal virka fyri at menna námsætlanina og gera tilmæli til Mentamálaráðið um dagføringar. Hann skal samskifta við skúlar og kunna svara námsfrøðiligum og fakligum spurningum við atliti at námsætlanini, tilfari og undirvísingarligum spurningum.
Ráðgevin skal ráðgeva um próvtøkur fólkaskúlans og landsroyndir, herundir ráðgeva uppgávunevndum.
Førleikakrøv
Umsøkjarar skulu hava fólkaskúlalæraraútbúgving, starvsroyndir í fólkaskúlanum umframt serligar førleikar og royndir í viðkomandi lærugreina- ella læriøkjum. Persónligar dygdir hjá umsøkjarum eru, at viðkomandi skal hava:
- áhuga fyri fakligari og námsfrøðiligari menning
- góð samstarvsevni og vera fyrikomandi
- góðar samskiftisførleikar
- góðan málførleika, serliga í føroyskum
Setanarviðurskifti
Ráðgevin verður knýttur at Námi, men skal frammanundan eisini vera í starvi sum fólkaskúlalærari í einum fólkaskúla. Ráðgevastarvið telur 720 árstímar skúlaárið 2018/2019, og fær ráðgevin samsvarandi niðurskurð í lærarayrkinum.
Ráðgevin verður løntur sambært sáttmála millum Fíggjarmálaráðið og Føroya Lærarafelag. Talan er um eina royndarskipan, har setanartíðin er trý skúlaár frá 1. september 2018, og kunnu broytingar ávegis verða gjørdar í arbeiðsuppgávunum.
Umsóknir
Umsókn saman við avriti av læraraprógvi, C.V. og aðrari viðkomandi útbúgving skal vera Námi í hendi í seinasta lagi 19. august 2018.
Umsóknin skal sendast til:
Nám
Hoyvíksvegur 72
FO 100 Tórshavn
ella við t-posti á eydun@nam.fo
Tey, ið ynskja fleiri upplýsingar um starvið, kunnu ringja til Eyðun Gaard, stjóra, tlf. 555150.


text:
Orð: Olav T. Carlsen
Lag: Willy Hansen
Týtt úr norskum: Jógvan P. Háberg
Upprunaheiti: Getsemanenatten
1. Deyðans kvirra tung í hallum hongur,
tá Judas reisist, og á dyr hann fer.
Jesus gjøgnum Kedronsdalin gongur,
nú nátt hin ljósi dagur vorðin er.
Tesk frá leyvi, kínt av náttarfleyri,
teim gomlu, mosavaksnu trøum í
hoyrist, eins og Kedrons tutl í eyri.
Men Harran nívir harða sálarstríð:
Niðurlag: „Faðir, Faðir, bert um tað er gjørligt,
tak tá hesa beisku skál frá mær.“
Stríðið tungt var og so pínumikið,
at sveittin blóðdropum líkur var.
„Faðir, Faðir, bert um tað er gjørligt,
tak tá hesa beisku skál frá mær,
tó í øllum faðirviljin ráði,
heiminum hann veita skal náði.“
2. Einsamallur mátti Jesus stríða
í neyð og angist í Getsemane.
Slíka kvøl har mátti hann tá líða,
at eingil Guds til linna vísti seg.
Eingin vinur var, tí nú teir lógu
trygt í Judea, myrku, lýggju nátt
millum oljutrøini og svóvu.
Teir hoyrdu ikki Harran rópa hátt.


text:
Fylgisveinaeftirlit og elektroniskar loggbøkur. Ráðharraráðið í ES skeyt í farnu viku upp at hava eins eftirlit við øllum fiskiskapi frá Jammurvíkini til Sardinia. Ætlanin við uppskotinum er at noyða øll limalondini í ES at jagstra ólógligan fiskiskap, sum hóttir niðurfiskaðu stovnarnar av millum annað toski.
Sambært uppskotinum skulu limalondini hava eftirlit við fiskinum allan vegin, frá hann verður avreiddur og tilvirkaður, til hann verður fluttur á marknaðin og marknaðarførdur. Í hesum sambandi skal fiskurin kunna sporast gjøgnum alla ketuna.
Tá ráðharraráðið fyri tveimum vikum síðani kunngjørdi nýggjastu úrslitini frá ymisku fiskieftirlitunum, var stórur munur á, hvussu nógvar bøtur einstøku londini høvdu givið. Í nýggja uppskotinum, sum stjórnirnar í ES-londunum skulu góðkenna, verður eisini møguleiki at revsa limalondini.
Kelda: Ritzau


text:
Orð og lag: Dave Bilbrough
Týtt: Øssur Berghamar (1. vers) og Flóvin Tyril (2. vers)
Upprunaheiti: I am a new creation
1. Eg eri endurføddur,
við Kristi blóði grøddur,
og í Guds náði standi eg.
Eg syngja kann við gleði,
tí eg fekk lív og megi,
og í Guds náði standi eg.
Tær, Jesus, prísi eg,
tú hevur signað meg,
eg syngja vil um alt, tú hevur gjørt.
Mítt hjarta, fylt av friði,
so tætt at tær er drigið,
tí í Guds náði standi eg.
2. Nýggjur skapningur eg eri,
ei fordøming longur beri,
í náði Guds eg standi nú.
Mítt hjarta flýtur yvir,
tí Jesus í mær livir,
í náði Guds eg standi nú.
Harri, tær eg prísa vil,
tær jú hoyrir æran til,
eg um øll stórverk tíni syngja vil.
Meg markleys gleði fyllir,
Guds Andi veg mín gyllir,
í náði Guds eg standi nú.


text:
Stjórnarskipan Føroya er fremsta málið í 2018
Hann, ið alist við øsku inni,
lítið í leikum dugir!
Í Brestiskvæðinum ivast brøðurnir Brestir og Beinir í evnunum hjá dreingjunum Sigmundi og Tóri at fara út í Lítlu Dímun, ganga í brattlendinum og upp á oynna. Dreingirnir fáa at vita, at teir ikki sleppa við. Men teir vilja við, og endin er, at teir fara við. Hetta líknilsi um at standa við sítt, og at vit styrkjast og menna okkum, tá ið vit hava frælsi at royna, læra flestøll børn í barnaskúlanum.
Hetta kvøða børnini um, hóast móðurmálið einaferð varð hildið burtur úr skúlastovuni.
Og komin heim úr skúla herfyri segði ein genta við pápan: “Babba veitst tú av, at fyrr flaggaðu vit bara við donskum fløggum í Føroyum?”. Og pápin svaraði: “Ja, løgið, ha?”.
Í nýggja árinum 2018 fara vit aftur um eitt vegamót, nú vit skulu taka støðu til Stjórnarskipan Føroya, sum – verður hon samtykt – er eitt týðandi stig fyri Føroyar. Fólkið sleppur framat at staðfesta, at Føroyar verða stjórnaðar úr Føroyum. Hetta eigur at sameina okkum og fáa okkum at ernast sum tjóð.
Tað ber til
Í nógv ár vóru boðini, at henda lóg bar ikki til. Men nú frættist, at Stjórnarskipan Føroya fer at bera til. Á sama hátt sum flaggið, sum ikki bar til, men nú er okkum kært og sjálvsagt. Og sum okkara vakra móðurmál, sum skuldi eitast ikki at bera til, men sum vit nú tosa og skriva bæði heima og út. Vit hildu á, og vit fingu okkara rætt.
Alt broytist, og søgan hevur prógvað, at føroyingar og okkara rættindi hava verið røttu megin søgunnar gongd.
Tað er undranarvert at vita sær, at stutt síðan varð hvørki flagg ella mál viðurkent, og at vit í egnum landi tvíhildu um annað enn okkara egna. Nú er Stjórnarskipan Føroya fyri.
Og flyta vit okkum 25 ár ella meira fram í tíðina, verður hugsanin hin sama. Ber tað veruliga til, at vit einaferð hava bygt okkara virði á aðra stjórnarskipan enn okkara egnu? Tá fara vit at siga, sum pápin segði við dóttrina um flaggið: “Ja, løgið, ha?”.
Aldri fæst ein betri dagur
Nú várligari politiskir vindar blæsa úr Keypmannahavn, skulu vit herða hugin at fáa hesa lóg, sum vit skulu byggja land og aðra lóg á, samtykta. Tí fremst í donskum politikki situr forsætisráðharri, sum er okkum góður í arbeiðinum fram ímóti føroyskari stjórnarskipan. Vit føroyingar fáa kanska ongantíð aftur eina lagaligari løtu at samtykkja hesa lóg. Tí við teimum bondum, sum verandi danski forsætisráðharri hevur til Føroya, skilir hann og vil hann føroyingum tað besta, hóast ovasti politiski leiðarin í einum ríki sjálvandi eisini hevur skyldug – valdsins vegna – at halda fast um allar lutir í ríkinum.
Tað er greitt, at Stjórnarskipan Føroya gevur okkum eina fremri støðu. Hon loysir okkum ikki burtur frá Danmark, men hon staðfestir okkara tjóðrættindi.
Nógv vilja málinum um Stjórnarskipan Føroya væl. Tí vóni eg eisini, at politisku flokkarnir fara at vísa málinum uppiborna virðing og vælvild.
Virða okkum sjálv
Tað er lætt at vísa til alt tað, sum áður er hent á frambursleið, og sum mótstøða hevur verið ímóti. Men heldur enn at gera tað, skal her verða víst á, at Stjórnarskipanin er natúrlig menning og rekur við streyminum av málum, sum hava førkað og flutt okkum fram á so mongum økjum.
Eg haldi, fólk eru rættiliga samd um, at sjálvandi skulu vit hava stjórnarskipan. Fá siga seg á ongan hátt vila hava stjórnarskipanina. Eisini hóast onkur hevur sagt, at stjórnarskipan er loysing. Tað er hon ikki. Men hon gevur okkum møguleikan at gerast sjálvstøðug tjóð, tað er greitt.
Stjórnarskipan Føroya merkir í stuttum, at vit góðtaka og virða okkum sjálv.
Okkara stjórnarskipan
Føroyingar hava síðani landnámið bygt land og við tíðini ment sjálvstøðuga mentan og tjóð. Hvørt ættarlið hevur lagt sítt aftrat. Tí er ikki líkamikið, hvussu vit røkja og fara um tað, ið okkum er litið til. Menn og kvinnur hava brotið slóð og ment egin sereyðkenni og ikki bara gingið í fótasporunum hjá øðrum. Í okkum hevur og er íborin vilji og styrki til støðugt at taka okkum fram.
Føroyar skulu umboða seg sjálvar úti í heimi, og við stjórnarskipanini gerst lættari at greiða frá okkara støðu. Tí stjórnarskipanin byggir á tað, sum er og verður livað, skrivað og samtykt her. Vit eyðmerkja felags virði, vit festa á blað egnan sjálvsavgerðarrætt og lata ikki onnur um tað.
Brøðurnir Brestir og Beinir kundu ikki forða dreingjunum í Brestiskvæðinum at koma til mans, at læra og royna. Teir vildu sjálvir. Stjórnarskipan Føroyar lyftir okkum upp og fær okkum at gerast tilvitaðari um egin staðfest rættindi og mennir okkum sum mentað fólk. Enn einaferð vilja vit sjálv.
Høgni Reistrup


text:
Skotski filmsleikstjórin Mike Day er "Ársins andøvsfiskur". Tað heldur Filmsfelagið, sum tvær ferðir fyrr hevur veitt fólki henda heiður fyri at gera sjáldsaman film atkomuligan fyri einum breiðum skara. Við heiðurinum fylgja 5000 krónur frá Grindamannafelagnum, sum formaðurin, Ólavur Sjúrðarberg, handaði í góðveðrinum í uttandurahølunum hjá Paname Café í miðbýnum í Havn. Havnar Bio, sum hýsti frumsýningini av filminum The Islands and the Whales fyri tveimum árum síðan, er eisini við í átakinum "Ársins andøvsfiskur".
Í vakurt filmaða verkinum fáa vit søguna hjá øllum pørtum uttan moraliserandi peikifingrar. (...) Pál Weihe er ein høvuðspersónur, ið umboðar kritiska og sakliga sjónarmiðið, har mælt verður frá at eta grind orsaka av heilsuvandanum, ið kemur av øktari kyksilvurdálking. Ein familja úr Kvívík umboðar hina síðuna. Pápin er grindamaður og setur eina æru í at veiða fugl og fisk sum part av sínum samleika. Vit frætta eisini frá abba hansara, ið sigur frá søgum úr gomlum døgum. Men kona grindamannin er útbúgvin sjúkrasystir og er sostatt tilvitað um møguligu vandarnar við at eta grind, og vit síggja tey bæði kjakast. Hetta er ein søga um grindadráp, sum vit aldri áður hava sæð í biografi. (...) Fornisku huldufólkini gerast ein metaforur fyri javnvágina millum menniskja og náttúru í modernaða samfelagnum. Skulu vit gevast at drepa grind og missa eina elligamla siðvenju, ið er inngrógvin í okkara samleika? Skulu vit lata børn okkara eitrast av kyksilvuri og dálking í havinum? Hetta eru spurningar, ið heimildarfilmurin The Islands and the Whales vil hava okkum sjálvi at svara.
Amerikanska "Peabody" virðislønin varð fyrstu ferð givin í 1941 fyri at siga góðar søgur í miðlunum. Tá var talan um útvarp, ið segði søgur, stories that matter, sum herrópið hjá Peabody stovninum er. Í dag eru miðlaumstøðurnar at siga góðar søgur heilt annarleiðis, og vit kunnu frøast um at heimildarfilmar ikki bara koma í sjónvarpið, í stroymingsskipanir og á netið, men eisini havi funnið vegin innar í biografarnar, eisini teir amerikansku. Hóast allar hesar ytru og tøkniligu broytingar verður hildið fast um at finna góðu søguna. - Throughout all this, the scope of the Peabody Awards continues to grow as media changes, but our goal remains the same: to recognize stories that matter, sigur stjórin Jefferey P. Jones. Um dagarnar fekk The Islands and the Whales Peabody virðislønina við hesi grundgeving:
On the isolated north Atlantic archipelago of the Faroe Islands, the longtime hunting practices of the Faroese are threatened by dangerously high mercury levels in the whales, decimated seabird populations, and anti-whaling activists. Mike Day’s exquisitely photographed film The Islands and the Whales explores the inextricable links between the oceans poisoned by coal burning power plants and the resulting direct impacts on the way of life of these remote islanders. The Faroese are scolded by animal welfare activists as primitives and advised to adopt a vegetarian diet. But with a climate unsuitable for sustaining an agricultural economy and food imports carrying even greater deleterious environmental ramifications, the islanders struggle between maintaining their traditional way of life and the long-term health problems that threaten them. The Faroese are the proverbial canary in the mine, their story an incredible microcosm and warning to the rest of the world. For its powerful and moving composition of the effect humans have on nature and nature on humans, The Islands and the Whales wins a Peabody Award.


text:
Heilsufremjandi selen í tvøsti
Tvøst inniheldur serliga nógv selen, sum er evnafrøðilig bundið í samrunar, ið hindra niðurbróting av lívstýðandi mýlum og reinsar kroppin fyri eiturevni.
Dálkingarevni í grindahvali væl kend
Grindahvalurin í norðurhøvum er vorðin illa dálkaður ta seinastu hálvu øldina. Henda vanlukkuliga støða er væl kend millum manna orsakað av, at tey ymsu og mongu heilsuringu dálkingarevnini eru kannaði og umtalaði í stóran mun. Øðrvísi er við teimum heilsugóðu evnunum. Hesi eru minni væl kend, og nakað, hóast alt ov lítið, hevur verið gjørt her á landi fyri at kanna hesi evni.
Heilsugóð evni í tvøsti
Grindahvalurin í norðurhøvum verður stórt sæð einans gagnnýttur til matna av okkum føroyingum, og áttu vit tessvegna sjálvi skjótast møguligt at fari í lag við gera neyðugar framkomnar føðsluvirðis- og heilsukanningar. Her á landi er ongantíð fíggjarlig orka sett av til at gera eina heildarheilsumeting av fyrimunum og vansum av at grind og spik. Fleiri kanningar, flestu gjørdar uttanlands, vísa tó, at mong heilsugóð evni eru at finna í tvøsti. Hesi umfata fleiri evni, eitt nú carnitin, taurin og fleiri selen-samrunar.
Selen-rík siðbundin føði
Í Grønlandi hevur fólkið higartil fingið nóg mikið av heilsufremjandi seleni gjøgnum tann siðabunda marina matin umfatandi hval, kóp, fisk og fugl. Men føðsluserfrøðingar bera ótta fyri, at verðandi selen-ríka føðin verður troðka burtur av dygdarverri selen-armum kosti, nú land inuitta spakuliga verður europuserað og amerikaniserað. Selen í hóskandi nøgd (55 mikrogram/dag) er neyðugt fyri mannakroppin. Selen virkar móti krabbameini, økir livialdurin, styrkir immunskipanina, mennir mentalt virksemi, hjálpir móti hjartasjúkum, avmarkar ovurfiti, verjir móti virus, fær endocrinar kertlar í javnvág, mennir sáðkyknuframleiðslu og nøringarevni, minkar møguleikan fyri burðarsliti, mótvirkar astma, gikt og cystiskari fibrosu. Selen-trot kann harafturat føra til serligan form fyri dvørgvøkstur.
Tvøst inniheldur nógv selen
Sammett við fleiri aðrar matvørur, so sum fiskur og ymsir fiskaúrdráttir, høsnarungi, lambskjøt, neytakjøt, svínakjøt, ymisk korn- og grón-sløg, mjólk, ostur, egg, aldin og grønmeti, so er innihaldið av seleni serliga høgt í tvøsti. Mátingar vísa, at rátt toskaflak inniheldur 28 mikrogram/100g av seleni og feskt tvøst 185 mikrogram/100g. Selen-innihaldið í tvøsti er altso áleið sjey ferðir hægri enn í toski.
Verjandi virkningur av selen
Selen í tvøsti er bundið í evnafrøðiliga samrunar av ymsum sløgum so sum Se-cystein, Se- methionin eins og hópin av selen-proteinum og selen-enzymum. Millum teir týdningarmestu kveikarnar er glutathione peroxidasa (GPx), ið er eitt antioxidant enzym. Hetta enzym forðar fyri oxidativari niðurbróting av lívstýðandi mýlum. Harafturat vísa súgdjórakanningar, at selen-rík føði førir til selen-ríkaðan vevnað, ið virkar ímóti eitran av methyl-kyksilvur. Úreitringin umfatar mong reaktiónstrin, eitt nú demethylering, ger av kyksilvur-selen complexinum, HgSe, og savning av hesum í lysosomunum í livrakyknum. Haðani fer hetta complexið gjøgnum gall-gongina og út í tarmarnar. Umleið 95% af upptiknum kyksilvuri verður skilt út við skarninum og einans 0,05% við landinum. Úrskiljingin varar í vikur.
Skaðiligt ikki at eta fisk
Í 2010 kunngjørdi WHO og FAO kanningúrslit av fyrimunum og vansum av at eta fisk og fiskavørur. Orsøkin til hesa kanning var stóri ivin um, hvussu heilsugóður fiskur er, eftir at gransking ferð eftir ferð hevur víst, at flestu marinu fiskasløg eru meira og minni dálkaði við eiturevnum. Ùrslitið av hesum drúgva rannsóknararbeiðinum var hetta: tað er skaðiligari ikki at eta fisk enn at eta fisk.
Mentalt menningartarn
Kanningar í Englandi hava víst, at kvinnur, ið hildu seg frá fiski og fiskamati meðan tær vóru tvílívaðar, fingu børn við mentalum menningartarni, sum er mett at vera 60 ferðir verri enn ringasta grand og brek av at eta grind og spik í Føroyum (Raymond L. J. og Ralston N. V. C., 2009). Orsøkin til at kvinnurnar ikki vildu eta fisk var óttin fyri dálkingevnum, ið kundu elva fosturinum mein.
Náttúruvísindadeildin skipaði fyri verkstovu
NVD á Fróðskaparsetur Føroya søkti um og fekk fígging frá AG-fisk, til eina verkstovu um fyrimunir og vansar av at eta hval og kóp í norðurhøvum. AG-fisk er vísindabólkur undir Norðurlendska Ministararáðnum. Verkstovan varð hildin í Keypmannahavn í januar í ár. Luttakararnir komu úr Norðurlondum, Canada, WHO og FAO. Endaliga viðgerðin og frásøgnin er ikki liðug enn.
Heimildir
Raymond L. J. og Ralston N. V. C., 2009. Selenium´s importance in regulatory issues regarding mercury. Fuel Processing Technology, 90, 1333-1338. Les greinina á Science Direct (Krevur hald)
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Helgi Nolsøe vart licentiat-ritgerð um fiskaproteinir
Hósdagin 26. mai vardi Helgi Nolsøe licentiat-ritgerð á Chalmers University of Technology í Gøteborg í Sviaríki. Ritgerðin lýsir nýment munadygt háttalag at útvinna proteinir úr fiski og fiskarestrávørum.
Licentiat-ritgerðin hevur heiti: ”Protein Yield and Protein Isolate Quality when applying pH-shift Processing on Cod, Haddock and Blue Whiting Fillets – Effects of Replacing Centrifugation with Filtration. Partur av ritgerðini eru tríggjar greinar, sum allar eru prentaðar í altjóða viðurkendum vísindaligum tíðarritum.
Granskingararbeiðið er lutvíst int í Gøteborg í Svøríki og lutvíst á Havstovuni í Tórshavn, har Helgi hevur verið granskingarleiðari á granskingarkjarnanum fyri processteknologi. Hesin granskingarkjarnin eins og granskingarkjarnin fyri veiðutøkni og granskingarkjarnin fyri evnafrøði og lívtøkni eru nú avtiknir.
Hetta arbeiðið hjá Helga hevur alstóran týdning fyri føroyska fiskivinnu eins og fiskivinnu kring allan heim. Grundin er tann, at altjóðað kravið um fulla gagnnýtslu av marina tilfeinginum er alsamt vaksandi. Úrvinning av protein-isolatum til framleiðslu av eitt nú surimi hevur verið gull verd fyri betri gagnnýtslu av lágvirðisfiskasløgum og fiskarestrávørum. Protein-isolatini verða í fyrstu atløgu fingin til vega við ”pH-skift protein isolatiónsteknikkinum”.
Í hesum háttalagnum verða fiskaproteinini upployst í vatni og sterkari sýru (sýruhátturin) ella sterkari basu (basuhátturin). Harvið verður møguligt at skilja proteinini frá ikki-upploysiligum evnum so sum beinum, skræðu, bróski og feitti. Tey reinsaðu og upploystu proteinini verða harnæst útfeld við pH ájavnt við 5,5 og protein-isolatið endurvunnið í næsta uppreinsingartrini. Í hesum næsta uppreinsingartrininum hevur centrifugering vanliga verðið nýtt. Hesin hátturin er dýrur og missurin av næstan-upploystum og ikki- upploystum proteinum kann vera lutfalsliga stórur.
Helgi hevur við sínum rannsóknum ment eitt háttalag (filtreringsmetodan) at útvinna protein-isolat og surimi, sum gevur munandi hægri úrtøku enn tann vanliga nýtti framferðarhátturin (centrifugeringsmetodan). Fyri føroyskan tosk og hýsu var meirúrtøkan 26 % og fyri svartkjaft (38-60) %. Hesi úrslit hava havt so stóran altjóða áhuga, at Helgi hevur fleiri ferðir verðið biðin um at halda fyrilestrar um hetta nýmenta munadygga háttalagið á rástevnum uttanlands. Í Føroyum varð rannsóknararbeiði hansara harafturímóti steðga og starvið sum granskingarleiðari á granskingarkjarnanum í processteknologi avtikið.
Andmælarin, opponenturin, var Dr. Maud Langton, ið er associeraður professari við The Swedish Institute for Food and Biotechnology. Høvuðsvegleiðarin var Dr. Ingrid Undeland frá Chalmers University og hjávegleiðari var Dr. Hóraldur Joensen frá Fróðskaparsetur Føroya, Náttúruvísindadeildin.
-
16.10.2018 Til lesandi SetursskrivstovanÍslendskur lestrarstuðul 2019Umsóknarfreistin til íslendska lestrarstuðulin er 1. desembe...
-
12.10.2018 Setrið Søgu- og samfelagsdeildin Til lesandiSigri M. Gaïni farin undir ph.d.-granskingarætlan á Setrinum um haturstaluSigri M. Gaïni fór í september 2018 undir ph.d.-lestur á Søg...
-
09.10.2018 Føroyamálsdeildin Til lesandiVísindalig grein um orðfeingið hjá føroyskum børnumGrein eftir Sissal Mariu Rasmussen í tíðarritinum First Lang...


text:
Á løgtingsfíggjarlógini fyri 2018 er peningur settur av til stuðul til mentanarlig tiltøk og til myndlistafólk.
Stuðulin verður umsitin við heimild í løgtingslóg nr. 60 frá 17. mai 2005 um stuðul til mentan og list v.m.
Stuðul til mentanarlig tiltøk
Stuðulin til mentanarlig tiltøk verður játtaður sum verkætlanarstuðul ella annar stuðul til einstaklingar, bólkar ella feløg. Játtanin er kr. 720.000.
Freistin at søkja er 15. mars 2018.
Stuðul til myndlistafólk
Peningur er settur av á løgtingsfíggjarlógini til stuðul til myndlistafólk. Listafólk, sum eru undir útbúgving, kunnu søkja. Yrkislistafólk kunnu søkja um stuðul til eftirútbúgving og til námsferðir.
Tá stuðul verður játtaður, verður raðfest í fyrstu atløgu at veita yrkislistafólkum stuðul og í aðru atløgu umsøkjarum, ið eru á eini listarligari yrkisleið. Játtanin er kr. 100.000.
Freistin at søkja er 15. mars 2018.
GG! Umsóknir um stuðul til fløgu- og bókaútgávu skulu sendast til Mentanargrunn Landsins.
Allar umsóknir eiga at verða skrivaðar á serstakt umsóknarblað til endamálið.
Umsóknarbløð og vegleiðingar eru at finna á heimasíðu okkara: www.mmr.fo ella kunnu fáast við at venda sær til:
Mentamálaráðið
Postrúm 3279 – 110 Tórshavn
Telefon 30 65 00 – Telefax 30 65 55
e-postur.: mmr@mmr.fo


text:
800 næmingar til Vika sex
Vika sex er nú farin aftur um bak og Fólkaheilsuráðið hevur, saman við hinum samstarvsfeløgunum, ferðast kring landið við boðskapinum “Mynd krevur samtykki”. Eini 800 miðnám- og yrkisnámsskúlanæmingar hava verið til tiltøkini.
Vit fegnast um at fáa møguleika at heilsa uppá so nógv ung, og at kunna tey um eitt so viðkomandi evni. Takk fyri hesaferð!
Fyriskipararnir handan tiltakið eru: Fólkaheilsuráðið, Apoteksverkið, Amnesty International, Føroya Politi, Gigni og Sig Frá.